Sayang Nyawa Anak! Ini Yang Mama Papa Kena Take Note Sebelum Beli Car Seat

Undang-undang car seat bayi adalah wajib dan sekiranya ada yang ingkar, anda boleh disaman. Car seat bayi yang dibeli dan dipasang juga perlu mengikut ketetapan Isofix, ketinggian dan berat anak. Yang penting sekarang ni keselamatan anak-anak harus dijaga sewaktu berada di dalam kereta dan tidak diambil dengan ringan.
Ajar Anak Guna Car Seat Sejak Bayi
Pertama sekali, bila nak pakai car seat bayi ni?
Sejak anak Mama lahir lagi dah kena sediakan car seat bayi ni. Apabila mereka meningkat umur, kita perlu inform pada si kecil kenapa car seat bayi ni penting dan lain-lain.
Banyak sangat kes kemalangan yang berjaya melindungi anak-anak daripada kecederaan yang serius kerana mak ayahnya meletakkan mereka di dalam car seat bayi.
Kepentingan Menggunakan Car Seat Bayi
Ia adalah cara terbaik untuk melindungi anak-anak Mama bila mereka berada di dalam kereta. Adakah Mama tahu, kemalangan kereta adalah salah satu punca utama kematian dan kecederaan bagi kanak-kanak?
Tempat duduk kereta yang terbaik ialah yang sesuai dengan berat, saiz dan umur anak, serta kenderaan anda.
Mama Siti faham, banyak sangat pilihan car seat bayi yang terdapat di pasaran. Dan setiap satunya mempunyai fungsi, reka bentuk dan kualiti yang tersendiri.
Mama kena take note empat perkara penting yang perlu Mama ingat bila rancang membeli car seat bayi:
Umur bayi.Isofix. Isofix ialah piawaian antarabangsa bagi titik lampiran untuk tempat duduk keselamatan kanak-kanak dalam kereta penumpang. Ia direka untuk membuat pemasangan car seat bayi cepat dan mudah.Sentiasa periksa ciri keselamatan dan adakah ia mengikut piawaian yang ditetapkan Institut Penyelidikan Keselamatan Jalan Raya Malaysia (MIROS).Beli car seat bayi yang sesuai dengan bajet Mama Papa, tetapi pastikan ia masih mengikut piawaian yang ditetapkan oleh MIROS.
Jenis-jenis Car Seat Bayi (Mengikut Umur)
1. Menghadap Belakang: Dari Lahir hingga 15 Bulan

Tempat duduk menghadap belakang disyorkan untuk anak Mama yang berumur 1 sehingga 15 bulan dan 13 kg.
Atau apabila si manja Mama mencapai had berat atau ketinggian yang maksimum untuk car seat bayi jenis ini. Ada sesetengah car seat boleh digunakan si manja yang mencapai berat 18 kg atau sekitar umur 2 tahun.
Setelah anak Mama mencapai berat maksimum ATAU had ketinggian untuk tempat duduk, sudah tiba masanya untuk Mama beli yang lain dan lebih sesuai untuk budak yang lebih besar.
2. Menghadap Ke Hadapan: 9 Bulan hingga 4 Tahun

Untuk kanak-kanak yang berat 13 kg hingga 18 kg, mereka harus menggunakan tempat duduk menghadap ke depan dengan five-point harness sehingga bahu mereka melepasi slot harness paling atas atau apabila mereka mencapai had berat atau ketinggian atas tempat duduk.
3. Booster: Melebihi 18kg

Untuk kanak-kanak berumur 4 tahun dan ke atas, Mama dinasihatkan untuk menyediakan booster car seat untuk si kecil. Booster car seat itu juga haruslah lengkap dengan five-point harness.
Mudah kata, five-point harness ialah bahagian penyambung tempat duduk kereta. Lima titik tersebut ialah dua pada setiap bahu, dua pada pinggul kanak-kanak, dan satu titik di mana harness bergelung di antara kaki anak-anak Mama.
4. Tali Pinggang Keledar: 4 Tahun Dan Ke Atas

Sebelum Mama buang tempat duduk booster tu, pastikan Mama lakukan ujian lima (5) langkah untuk tengok sama ada anak Mama perlu ke duduk di dalam booster atau boleh mula menggunakan tali pinggang keledar. Tapi awas juga Mama! Mama perlu meletakkan kanak-kanak berumur 12 tahun ke bawah di tempat duduk belakang.
Jangan ambil mudah ya, Mama! Peraturan ini ditetapkan untuk meningkatkan keselamatan dan menambah langkah berjaga-jaga tambahan yang perlu diambil semasa perjalanan di dalam kenderaan.
Semoga dengan artikel ini ia dapat membantu Mama membuat keputusan bagus untuk memilih car seat bayi! Selamat memilih~

Dapatkan lebih banyak tips keselamatan kereta di SINI!


“Ibu Itu Cantik Kerana Tanggungjawabnya” Maka Amalkan Doa Untuk Ibu Ini, Agar Allah Membahagiakannya

Selain daripada doa kita kepada anak-anak, kita sebagai anak juga sangat disyorkan untuk mengamalkan doa untuk ibu dan ayah. Dengan izin Allah, doa seorang anak kepada sang ibu juga akan terus didengari Allah SWT walaupun si ibu telah meninggal dunia.
Besar bukan nikmatNya?
Bak kata seorang penulis Austria, Reiner Maria Rilke dalam bukunya ada menyatakan bahawa, “Kecantikan seorang ibu terletak pada bagaimana dia menjalankan tanggungjawabnya”.
Balasan kepada ihsan dan sebagai tanda terima kasih kerana telah menjadi ibu yang bertanggungjawab ialah doa.
Sebagaimana mustajabnya doa dari seorang ibu buat anaknya, begitu jugalah harapnya doa dari seorang anak buat ibunya yang disayangi. Berikut merupakan doa untuk ibu yang Mama dan anak Mama boleh amalkan.

Kumpulan Doa Untuk Ibu di Dunia dan Akhirat, Beserta Doa Yang Terkandung Dalam Al-Quran
(Surah Al-Israk, ayat 24)
#1 Doa Untuk Ibu Dibaca Setiap Hari
 رَبِّ اغْفِرْ لِيْ وَلِوَالِدَيَّ وَارْحَمْهُمَا كَمَا رَبَّيَانِيْ صَغِيْرَا
Rabbighfir lī, wa li wālidayya, warham humā kamā rabbayānī shaghīrā.
Maksudnya: “Tuhanku, ampunilah dosaku dan (dosa) kedua orang tuaku. Kasihanilah keduanya sebagaimana keduanya menyayangiku di waktu aku kecil.”
#2 Doa Untuk Ibu

رَبِّ اغْفِرْ لِي وَلِوَالِدَيَّ وَارْحَمْهُمَا كَمَا رَبَّيَانِي صَغِيْرًا وَاغْفِرْ لِلْمُؤْمِنِيْنَ وَالمُؤْمِنَاتِ وَالمُسْلِمِيْنَ وَالمُسْلِمَاتِ الأَحْيَاءِ مِنْهُمْ وَالأَمْوَاتِ
Rabbighfir lī wa li wālidayya warhamhumā kamā rabbayānī shaghīran, waghfir lil mu’minīna wal mu’mināti, wal muslimīna wal muslimāt al-ahyā’I minhum wal amwāti.
Maksudnya: “Tuhanku, ampunilah dan kedua orang tuaku sebagaimana keduanya mengasuhku ketika kecil. Ampunilah orang beriman dan orang Islam baik lelaki mahupun perempuan, yang masih hidup dan yang sudah meninggal dunia”
(Imam Al-Ghazali, Ihya’i Ulūmiddīn)
#3 Doa Untuk Ibu Yang Telah Meninggal Dunia
Kredit gambar: New Straits Times
اللَّهُمَّ اغْفِرْ لها وَارْحَمْها وَعَافِها وَاعْفُ عَنْها وَأَكْرِمْ نُزُلَها وَوَسِّعْ مُدْخَلَها وَاغْسِلْها بِالْمَاءِ وَالثَّلْجِ وَالْبَرَدِ
وَنَقِّها مِنْ الْخَطَايَا كَمَا نَقَّيْتَ الثَّوْبَ الْأَبْيَضَ مِنْ الدَّنَسِ وَأَبْدِلْها دَارًا خَيْرًا مِنْ دَارِها وَأَهْلًا خَيْرًا مِنْ أَهْلِها
وَزَوْجًا خَيْرًا مِنْ زَوْجِها وَأَدْخِلْها الْجَنَّةَ وَأَعِذْها مِنْ عَذَابِ الْقَبْرِ أَوْ مِنْ عَذَابِ النَّارِ
‘Allahummaghfirlaha warhamha wa ‘asfihaa wa fu’anhaa wakrim nudzulahaa wa wassi’ mudholahaa wagsilhaa bilmaai watsalji wal barodi wanaqqohaa min khotooyaa kamaa naqoitats tsaubal abyado minad danasi wabdilhaa daarol khoiron min daarihaa eaahlan khoiron min ahlihaa wajaudzan khoiron nin jaudzihaa waadhilnaj jannata wa a’idzahaa min adzaabil qobrii au min adzabin naar’
Maksudnya: Ya Allah, ya Tuhanku ampunilah dia, dan berikanlah rahmat untuknya, selamatkanlah dirinya, maafkanlah dirinya serta tempatkanlah dia di tempat yang mulia (surga).
Luaskanlah kuburnya, mandikan dirinya dengan air dari salji serta dari ais. Bersihkan dirinya dari segala kesalahan seperti Engkau membersihkan baju-baju yang putih dari kotoran.
Lalu berilah rumah yang jauh lebih baik dari rumahnya di dunia, berilah dirinya keluarga yang lebih baik daripada yang ia miliki di dunia, pasangkanlah dia dengan yang lebih baik daripada pasangan yang ia miliki di dunia, serta masukkanlah dia ke syurga dan peliharalah dia dari seksa kubur dan azab api neraka.
#4 Doa Untuk Ibu dan Bapa
(Surah Nuh, ayat 28)
رَبِّ اغْفِرْ لِي وَلِوَالِدَيَّ وَلِمَنْ دَخَلَ بَيْتِيَ مُؤْمِنًا وَلِلْمُؤْمِنِينَ وَالْمُؤْمِنَاتِ وَلَا تَزِدِ الظَّالِمِينَ إِلَّا تَبَارًا
‘Rabbighfir lī wa liwālidayya wa liman dakhala baitiya mu`minaw wa lil-mu`minīna wal-mu`mināt, wa lā tazidiẓ-ẓālimīna illā tabārā’
Maksudnya, “Ya Tuhanku! Ampunilah aku, ibu bapaku, orang yang masuk ke rumahku dengan beriman dan semua orang yang beriman lelaki dan perempuan. Dan janganlah Engkau tambahkan bagi orang-orang yang zalim itu selain kebinasaan.”

Mana-mana ibu yang telah sedaya upaya berusaha menjalankan tanggungjawabnya ialah seorang ibu yang ‘cantik’.
Seorang yang telah dari awal mencintai diri kita harus menerima hal yang sama dan bahkan lebih lagi.
Semoga Allah menerima doa dari anak-anak buat ibu mereka di dunia dan diakhirat. Mudah-mudahan Allah menggantikan jasa ibu dengan sesuatu yang jauh lebih baik lagi.

Tingkatkan amal ibadah lain dengan panduan dan bacaan yang betul seperti dikongsikan DI SINI.


8 Jenis Dinding Rumah Untuk Kediaman Moden Di Malaysia

Di Malaysia sekurang-kurangnya terdapat lapan jenis dinding rumah yang diguna pakai pada rumah-rumah moden. Pemilihan dinding mestilah dilakukan dengan teliti kerana ia bukannlah seperti wallpaper yang boleh dipasang dan dibuka dengan mudah.
Setiap jenis dinding mempunyai kelebihannya masing-masing. Ciri-ciri istimewa yang Mama Siti kongsikan dalam artikel ini boleh dijadikan panduan dalam proses ubah suai rumah Mama.
Ayuh kita lihat kelebihan setiap satu dinding.
8 Jenis Dinding Rumah Kontemporari
#1 Batu Merah

Kredit gambar: Freepik
Selain memiliki struktur yang kukuh, dinding dari batu bata juga mempunyai fleksibiliti sama ada ingin dibina secara lurus, melengkung atau zigzag.
Dalam senibina rumah moden, ia digunakan sebagai komponen luaran yang memberi kelebihan mengurangkan suhu sesebuah ruangan. Nilai estetik yang diserlahkan ialah satu lagi faktor pemilihan dinding batu bata di Malaysia.
#2 Batu
Kredit gambar: Shopee
Jenis dinding rumah yang seterusnya diambil daripada idea binaan bangunan zaman primitif. Corak susunannya unik kerana ia tidak mempunyai urutan khas untuk menyusun.
Oleh itu, hasil kerja tangan manusia lebih menyerlah. Tambahan pula, sumber binaan dinding rumah ini mudah diperolehi di Malaysia di samping kosnya yang menjimatkan.
#3 PVC
Kredit gambar: ArchDaily
Dinding rumah yang seterusnya diperbuat daripada bahan kalis air. Ketahanannya terhadap air menjadikan dinding PVC sesuai untuk dipilih untuk ruangan yang berisiko terkena air seperti ruang makan, dapur dan bilik air.
Namun begitu, tiada masalah sebenarnya jika Mama ingin memasang dinding PVC di ruang tamu. Asal saja ia serasi dengan konsep rumah, apa salahnya kan.
#4 Jubin
Kredit gambar: Cari Destinasi
Kelebihan mengaplikasikan jubin seramik di ruang tamu adalah disebabkan kosnya yang berpatutan, mudah dipotong dan terdapat dalam pelbagai warna dan tekstur yang menarik perhatian.
Jubin yang dicadangkan di ruang tamu ialah:
Jubin Vitrified Marmar.Jubin Vitrified Biasa.Jubin Vitrified Onyx.Jubin Vitrified Marble Statuario.Jubin Vitrified Batu.
#5 Keluli (Steel)
Kredit gambar: Pinterest
Dinding rumah keluli menjadi pilihan utama bagi kebanyakan rumah kontemporari dan moden. Walaupun kosnya lebih mahal berbanding dinging yang lain, ia lasak sebenarnya bahan yang tahan lasak. Dinding keluli menjadikan rumah Mama kelihatan lebih futuristik seperti dalam filem sains fiksyen.
#6 Buluh
Kredit gambar: Happho
Salah satu cara untuk mengambil inisiatif dalam melestarikan alam sekitar adalah dengan menghias dinding rumah dengan buluh. Lebih menarik lagi, menurut kepercayaan ‘Feng Shui’, meletakkan buluh di tempat khusus di dalam rumah dipercayai membawa kekayaan dan tuah kepada penghuninya.
#7 Plywood
Kredit gambar: bhg.com
Pemilihan plywood mungkin boleh dipertimbangkan sebagai dinding idaman Mama. kelebihan yang ditawarkan plywood memberikan penjimatan buat jangka masa panjang. Dinding plywood diakui kuat dan tahan lasak di samping bahannya yang ringan.
Plywood yang biasa digunakan sebagai dinding rumah ialah jenis tiga lapis dengan berat kira-kira dua hingga tiga milimeter.
#8 Batu Konkrit
Kredit gambar: suzuka.com.my
Dinding konkrit sebenarnya lebih tahan lama berbanding kayu dan keluli. Ia masih kekal dalam keadaan baik serta tidak reput walaupun terdedah kepada lembapan disebabkan oleh hujan.
Dinding konkrit tidak berkarat seperti bahan keluli dan dapat bertahan daripada serangan serangga perosak seperti anai-anai.
Kredit gambar: Magnolia
Ketelitian dinding rumah amat penting supaya ia boleh dipadankan dengan fungsinya di ruangan tertentu. Kebanyakkan rumah-rumah moden di Malaysia menjadikan lapan jenis dinding rumah ini pada kediaman mereka.
Semoga Mama dapat membuat penilaian dan memilih jenis dinding yang paling sesuai untuk rumah idaman Mama. Kesesuaian dan ketahanannya perlu diutamakan di samping nilai estetik yang diberikan nanti.

Dapatkan rumah idaman Mama dengan pelbagai tips dan inspirasi dekorasi DI SINI.


Nak “Camping” Dengan Anak-anak? Ikuti Tips Ini Untuk Keselamatan Seisi Keluarga

Buat keluarga yang sukakan aktiviti outdoor ataupun mahu mula kenalkan anak-anak dengan alam semula jadi, boleh lah Mama rancang untuk camping dengan anak-anak, cuti sekolah ini.
Tapi, ada beberapa perkara yang Mama dan Papa harus take note sebelum camping dengan anak-anak. Jom kita tengok apa yang Mama dan Papa perlu sediakan sebelum berkhemah dengan yang tersayang!
1. Pilih Lokasi Yang Sesuai Apabila Camping Dengan Anak-anak

Lokasi memainkan peranan tau, Mama! Lagi-lagi bagi keluar yang nak pergi camping dengan anak-anak, tak kisah anak yang sudah besar mahupun masih kecil.
Tapak perkhemahan yang baik mestilah cukup besar untuk keluarga Mama. Jangan pilih yang terlalu sempit sebab Mama akan perlukan ruang memasak, untuk duduk di luar dan semestinya untuk anak-anak bermain.
Tapak ini juga perlu senang dicari waktu gelap supaya tak sesat apabila tiba waktu malam. Kalau cari yang kawasan yang tenang, nanti tidur malam pun nyaman! Oleh itu, cari tempat yang sesuai ya Mama.
2. Keselamatan Mesti No.1

Bak kata pepatah, sediakan payung sebelum hujan. Apabila Papa dan Mama merancang untuk pergi camping dengan anak-anak, sediakan peti atau kit pertolongan cemas.
Banyak kawasan perkhemahan yang berada di lokasi terpencil, jadi bantuan perubatan mungkin agak jauh.
Ianya lebih baik untuk pergi bersama orang yang ada pengalaman ataupun guide. Tapi kalau Mama lebih suka pergi sendiri, sangat penting untuk sediakan diri dengan beberapa ilmu pertolongan cemas. Yang basic pun dah cukup.
Adalah wajar juga untuk Mama bawa peralatan mengikut cuaca. Jika terlalu panas, sediakan topi dan juga cermin mata hitam. Jika sejuk di malam hari, bawa stoking tebal dan seluar panjang yang sesuai.
3. Berhati-hati Dengan Hidupan Liar

Ni memang tidak boleh dielakkan semasa berkhemah. Nyamuk, kutu dan serangga lain boleh gigit dan menyebabkan naik gatal-gatal tapi ia jarang membawa penyakit yang serius.
Wajarlah untuk Mama menggunakan penghalau serangga, memakai baju lengan panjang dan seluar panjang untuk mengelakkan daripada terkena gigitan serangga.
Pastikan Mama menggunakan tirai jaring yang disedikan bersama khemah untuk mengelakkan daripada dimasuki serangga. Kalau boleh, jangan biarkan ia terbuka, terutamanya apabila hampir tiba waktu maghrib.
Mama juga perlu berjaga-jaga dengan hidupan liar seperti ular. Ingat Mama! Walaupun ia ular kecil, ia juga boleh jadi berbahaya.
Petua untuk mengelakkan ular termasuk berpegang pada denai, membuat sedikit bising apabila anda berjalan dan memakai seluar panjang dan menggunakan kasut tertutup.
Makanan dan sampah juga lebih baik disimpan dalam khemah atau kereta untuk menghalang binatang daripada datang ‘menjamu selera’.
4. Rancang Pemanduan Pergi & Balik

Elakkan daripada memandu waktu gelap atau bermula matahari terbenam hingga matahari terbit apabila ingin masuk atau keluar hutan. Ini kerana, waktu tersebut merupakan masa hidupan liar paling aktif.
Selain itu, memandulah dengan berhati-hati kerana keadaan jalan mungkin tidak berapa elok atau takut tersesat. Mama juga boleh sediakan beberapa alat permainan untuk anak-anak supaya mereka terhibur semasa berada di dalam kereta dan sepanjang perkhemahan.
Kalau Papa dan Mama tiba-tiba hendak berhenti di pertengahan jalan untuk mengambil gambar, hentikan kereta di tempat yang selamat untuk bergambar dan peka dengan pengguna jalan raya yang lain.
Mungkin banyak rancangan yang Mama telah buat untuk cuti sekolah ini. Apa-apa pun, jaga diri dan keluarga baik-baik! Pastikan jangan tinggal sampah di tempat perkhemahan dan tinggalkan tapak perkhemahan dalam keadaan yang bersih.

Masih mencari tempat menarik yang mana boleh Mama kunjungi cuti sekolah ini? Boleh tengok senarai di SINI!


Geng Bawa Bekal Pergi ‘Office’! Resepi Ayam Bakar Guna Air Fryer Ini Memang Sesuai Sangat

Zaman sekarang tak perlu jadi mak-mak  pun dah cukup sibuk kan. Lebih-lebih lagi mereka yang tiap-tiap pagi perlu bersiap awal sebab nak sampai tempat kerja tepat waktu.
Kalau ada resepi ayam bakar air fryer ni, boleh lah makan sedap masa makan tengah hari nanti. Mama Siti tak sabarlah nak kongsikan resepi dari Azizah Baharum ini. Mari kita lihat cara-caranya.
Resepi Ayam Bakar Air Fryer

Kredit gambar: Dapur KOBE
Resepi oleh: Azizah Baharum
Bahan-bahan
Ayam
Bahan Kisar
SeraiBawang merahHaliaBawang putihSos tiramSerbuk kariSerbuk kunyitGaram
Cara-Cara
#1 Potong ayam ke bahagian sederhana. Buang lemak berlebihan yang melekat pada daging ayam dan cuci bersih.
Kredit gambar: Azizah Baharum
#2 Sediakan bahan-bahan kisaran hingga lumat. Tips supaya bahan-bahan lebih cepat lumat, potong setiap satunya kecil-kecil.
Ianya menjimatkan masa mengisar dan tidak merosakkan pengisar.
Kredit gambar: Azizah Baharum
#3 Kemudian, tuangkan bahan kisaran ke dalam mangkuk dan lumurkan dengan ayam yang telah dicuci.
Kredit gambar: Azizah Baharum
#4 Ayam perlu diperap sekurang-kurangnya satu jam. Tetapi Mama Siti sarankan untuk perapkan semalaman dalam peti sejuk supaya proses menyediakannya lebih cepat.
Kredit gambar: Azizah Baharum
#5 Selepas itu, masukkan ayam satu per satu ke dalam air fryer dan lumurkan sekali lagi dengan bahan perapan.
Tetapkan masa selama 25 minit dengan suhu 190℃.
Kredit gambar: Nuryatie PG’s
#6 Sementara ayam sedang dipanggang, Mama boleh selesaikan urusan lain seperti bersiap ke tempat kerja. Apabila ayam selesai dipanggang, masukkan dalam bekas makanan dan bawa ke tempat kerja.
Kredit gambar: Nuryatie PG’s
Tips Memasak Resepi Ayam Bakar Air Fryer
Bahagian ayam yang paling sesuai untuk resepi ini ialah bahagian kepaknya. Namun begitu, bahagian yang lain juga dibenarkan. Mama yang sukakan tekstur caramel, boleh tambahkan gula atau madu semasa perapan.
Mama pun boleh cuba juga resepi ayam percik guna air fryer ini tau. Boleh jadikan menu bekal ke pejabat. Harap-harap menu yang Mama Siti kongsikan ini membantu Mama menyediakan hidangan di waktu pagi.

Jom lihat pelbagai resepi menarik yang lain di SINI!


Tak Tahu Yang Mana Klinik Pakar Kanak-kanak Melaka Terbaik? Ini 10 Pilihan Tepat

Melaka Bandaraya Bersejarah cukup terkenal dengan pelbagai destinasi pelancongan yang menarik. Tapi kali ini Mama Siti tidak mahu berkongsi berkenaan dengan tempat pelancongan yang terdapat di Melaka tetapi perkongsian mengenai hospital atau klinik pakar kanak-kanak Melaka untuk rujukan Mama dan Papa semua.
Memandangkan hal berkaitan kesihatan ini adalah sangat penting, Mama Siti sangat berharap semoga dengan perkongsian ini sedikit sebanyak ia dapat membantu Mama dan Papa di luar sana yang ingin mendapatkan bantuan atau rawatan bagi anak mereka yang terbaik.
Di bawah adalah beberapa hospital dan klinik pakar kanak-kanak di Melaka yang boleh dikunjungi oleh Mama dan Papa. Jom lihat!
Senarai Klinik Pakar Kanak-kanak di Melaka
#1. Precious Baby & Child Specialist Clinic

Kredit gambar: Google review @Prabaharan Rajaender
Alamat:
Kings Hotel, 30 Lebuh Ayer Keroh, Melaka Tengah, Melaka
Waktu Operasi:
Ahad-Selasa, Khamis-Jumaat: 9am-1pm & 3.30pm-7.30pmRabu & Sabtu : 9am-1pmAhad & Cuti Umum: Tutup
Perkhidmatan:
Rawatan komprehensif kepada kanak-kanak dan bayiPerkembangan kanak-kanak dan bayiKonsultasi pediatrik am bagi kanak-kanak dan bayiDiagnosis dan rawatan perubatan am kepada kanak-kanak dan bayi
No. telefon:
06-234 7388
Facebook/Website:
Precious Baby & Child Specialist Clinic
#2. Klinik Pakar Kanak-kanak Lau (Dr. Lau Yoke Fhan)
Kredit gambar: Facebook @LAU Child Specialist Clinic
Alamat:
29, Jalan KSB 3, Taman Syahbandar, Melaka
Waktu Operasi:
Isnin-Sabtu: 9am-5pmRabu: 9am-1pmAhad & Cuti Umum: Tutup
Perkhidmatan:
Rawatan komprehensif kepada kanak-kanak dan bayiPerkembangan kanak-kanak dan bayiKonsultasi pediatrik am bagi kanak-kanak dan bayiDiagnosis dan rawatan perubatan am kepada kanak-kanak dan bayi
No. telefon:
06-288 0021
Facebook/Website:
Lau Child Specialist Clinic
#3. Kidz Baby N Child Clinic
Kredit gambar: Facebook @Kidz Baby N Child Clinic
Alamat:
22, Jalan Mutiara Melaka 2, Taman Mutiara Melaka, Batu Berendam, 75350 Melaka
Waktu Operasi:
Isnin-Jumaat: 9am- 4pmSabtu: 9am-1pmAhad & Cuti Umum: Tutup
Perkhidmatan:
Rawatan komprehensif kepada kanak-kanak dan bayiPerkembangan kanak-kanak dan bayiKonsultasi pediatrik am bagi kanak-kanak dan bayiDiagnosis dan rawatan perubatan am kepada kanak-kanak dan bayi
No. telefon:
06-317 2692/011-3617 9098
Facebook/Website:
Kidz Baby N Child Specialist Clinic
#4. Klinik Pakar Bayi & Kanak-kanak Lim WT
Kredit gambar: Facebook @Lim WT Baby And Child Specialist Clinic
Alamat:
Kampung Teluk Baharu, Melaka
Waktu Operasi:
Isnin-Jumaat: 2am-4pm & 6.30pm-8.30pmSabtu: 9.30am-4.30pmAhad & Cuti Umum: Tutup
Perkhidmatan:
Rawatan komprehensif kepada kanak-kanak dan bayiPerkembangan kanak-kanak dan bayiKonsultasi pediatrik am bagi kanak-kanak dan bayiDiagnosis dan rawatan perubatan am kepada kanak-kanak dan bayi
No. telefon:
06-232 8803
Facebook/Website:
Lim WT Baby and Child Specialist Clinic
#5. Bright Child Specialist Clinic
Kredit gambar: Facebook @Bright Child Specialist Clinic
Alamat:
29, Jalan CM 2, Taman Cheng Mutiara, Melaka
Waktu Operasi:
Isnin-Jumaat: 9am-5.30pmSabtu: 9am-1pmAhad & Cuti Umum: Tutup
Perkhidmatan:
Rawatan komprehensif kepada kanak-kanak dan bayiPerkembangan kanak-kanak dan bayiKonsultasi pediatrik am bagi kanak-kanak dan bayiDiagnosis dan rawatan perubatan am kepada kanak-kanak dan bayi
No. telefon:
06-366 0501
Facebook/Website:
Bright Child Specialist Clinic
#6. Klinik Pakar Kanak-kanak Oriental Melaka Straits Medical Center (Dr. Rachel Tay)
Kredit gambar: Dr Rachael Tay Baby & Child Specialist / Klinik Pakar Kanak-Kanak Dr Rachael 郑儿科医生
Alamat:
Suite C-217, Oriental Melaka Straits Medical Center, Pusat Perubatan Klebang, Melaka
Waktu Operasi:
Isnin-Jumaat: 8.30am-5.30pmSabtu: 8.30am-12.30pmAhad & Cuti Umum: Tutup
Perkhidmatan:
Rawatan komprehensif kepada kanak-kanak dan bayiPerkembangan kanak-kanak dan bayiKonsultasi pediatrik am bagi kanak-kanak dan bayiDiagnosis dan rawatan perubatan am kepada kanak-kanak dan bayi
No. telefon:
06-315 8983/011-6274 1889
Facebook/Website:
Dr. Rachel Tay Baby & Child Specialist
#7. Pakar Kanak-kanak di Pantai Hospital Ayer Keroh
Kredit gambar: Pakar Kanak-Kanak Pantai Hospital Ayer Keroh
Alamat:
Klinik Pediatrik Hospital Pantai Ayer Keroh, No. 2418-1, KM 8, Lebuhraya Ayer Keroh, Melaka
Waktu Operasi:
Isnin-Jumaat: 9am-5pmSabtu: 9am-1pmAhad & Cuti Umum: Tutup
Perkhidmatan:
Rawatan komprehensif kepada kanak-kanak dan bayiPerkembangan kanak-kanak dan bayiKonsultasi pediatrik am bagi kanak-kanak dan bayiDiagnosis dan rawatan perubatan am kepada kanak-kanak dan bayiPembedahanPerkhidmatan vaksinasi/imunisasiPenjagaan dan pemantauan bayi baru lahirRawatan kecemasan
No. telefon:
06-231 9999
Facebook/Website:
Pantai Hospital Ayer Keroh
#8. Pakar Kanak-kanak Mahkota Medical Centre
Kredit gambar: Google review @mura 1967
Alamat:
No 3, Mahkota Melaka, Jalan Merdeka, 75000 Melaka
Waktu Operasi:
Isnin-Jumaat: 8.30am-5pmSabtu: 8.30am-1pmAhad & Cuti Umum: Tutup
Perkhidmatan:
Rawatan komprehensif kepada kanak-kanak dan bayiPerkembangan kanak-kanak dan bayiKonsultasi pediatrik am bagi kanak-kanak dan bayiDiagnosis dan rawatan perubatan am kepada kanak-kanak dan bayiPembedahanPerkhidmatan vaksinasi/imunisasiPenjagaan dan pemantauan bayi baru lahirRawatan kecemasan
No. telefon:
06-285 2999
Facebook/Website:
Mahkota Medical Centre
#9. Pakar Kanak-Kanak Putra Specialist Hospital
Kredit gambar: Facebook @Putra Specialist Hospital Melaka
Alamat:
169, Jalan Bendahara, Pengkalan Rama, 75100 Melaka
Waktu Operasi:
Isnin-Jumaat: 8.30am-5pmSabtu: 8.30am-1pmAhad & Cuti Umum: Tutup
Perkhidmatan:
Rawatan komprehensif kepada kanak-kanak dan bayiPerkembangan kanak-kanak dan bayiKonsultasi pediatrik am bagi kanak-kanak dan bayiDiagnosis dan rawatan perubatan am kepada kanak-kanak dan bayiPembedahanPerkhidmatan vaksinasi/imunisasiPenjagaan dan pemantauan bayi baru lahirRawatan kecemasan
No. telefon:
06-283 5888
Facebook/Website:
Putra Specialist Hospital Melaka
#10. Pakar Pediatrik Hospital Melaka
Kredit gambar: www.malaysiakini.com
Alamat:
Jalan Mufti Haji Khalil, 75400 Melaka
Waktu Operasi:
Isnin-Jumaat: 8.30am-5pmSabtu, Ahad & Cuti Umum: Tutup
Perkhidmatan:
Rawatan komprehensif kepada kanak-kanak dan bayiPerkembangan kanak-kanak dan bayiKonsultasi pediatrik am bagi kanak-kanak dan bayiDiagnosis dan rawatan perubatan am kepada kanak-kanak dan bayiPembedahanPerkhidmatan vaksinasi/imunisasiPenjagaan dan pemantauan bayi baru lahirRawatan kecemasan
No. telefon:
06-289 2344
Facebook/Website:
Hospital Melaka
Semoga dengan perkongsian senarai klinik pakar kanak-kanak ini, ia sedikit sebanyak dapat membantu memberi Mama dan Papa semua maklumat yang diperlukan dan semoga dengan asbab perkongsian ini juga kita sama-sama beroleh kebaikannya, InsyaAllah!

Dapatkan senarai klinik pakar di kawasan lain di SINI!


Kecik-kecik Dah Rongak. 4 Cara Mak-mak Kita Jaga Gigi Anak Bawah Usia 2 Tahun

Pada usia dua tahun, Mama boleh mengharapkan anak Mama mempunyai 20 batang gigi susu di dalam mulut kecil mereka. Proses tumbuh gigi biasanya akan lengkap sepenuhnya pada umur 2 1/2 hingga umur 3 tahun, iaitu bila gigi geraham akan tumbuh.
Antara umur 1-2 tahun, biasanya ia cukup untuk bersihkan setiap gigi dan gusi anak Mama dengan kain yang lembut dan bersih. Tetapi bila sudah bertambah bilangan gigi anak-anak, pastikan mereka sudah mula memberus gigi ya Mama.
Jom lihat penjagaan gigi yang betul untuk anak-anak kecil seperti di bawah.
Penjagaan Gigi Yang Betul Untuk Anak Bawah 2 tahun

Kebersihan mulut ni penting sebab mulut adalah pintu masuk ke saluran penghadaman dan pernafasan kita. Mulut kita juga mengandungi banyak mikroorganisma ataupun bakteria. Bakteria ini boleh pergi ke bahagian lain pada badan kita tau!
Menurut Dr Najib Daud dari Klinik Pergigian DentaLevant, pastikan badan dan mulut kita dalam keadaan bersih supaya kita boleh kurangkan pembiakan bakteria dan seterusnya menghalang jangkitan ke bahagian lain di dalam badan.
4 Tips Biasakan Anak Menggosok Gigi Dari Kecil
1. Terangkan Kenapa Gosok Gigi Penting

Mama mungkin dah perasan yang anak Mama ni suka sangat perhatikan Mama dan Papa. Dan dari situ lah mereka belajar. Oleh itu, kita kena menjadi contoh yang baik buat mereka. Antara tips yang mudah ialah untuk tunjuk pada mereka tentang amalan kebersihan mulut yang baik.
2. Kecik-kecik Pun Kena Flos Gigi Tau!
Bila ada masa sikit tu, luangkan masa dengan memastikan mereka memberus dan menggunakan flos gigi setiap hari. Jadikan ia satu kewajipan! Terangkan kenapa kena cuci gigi ni setiap hari.
Mama dan Papa pula harus membeli produk penjagaan mulut yang khas untuk kanak-kanak. Mungkin Mama rasa,
“Sama sahajakan dengan produk dewasa? Bersih juga gigi tu kan?”
Sebenarnya, ia tak sama. Pastikan Mama dapat produk yang khas untuk anak-anak. Saiznya juga memainkan peranan. Jika terlalu besar mungkin boleh mencederakan gigi anak-anak. Bulu berus gigi pun memainkan peranan. Mama perlu pilih bulu lembut dengan saiz yang sesuai, mengikut umur mereka.
3. Hadkan Gula Untuk Elakkan Pembentukan Kaviti

Elakkan anak Mama minum minuman manis seperti jus dan air bergas untuk kurangkan pengambilan gula mereka. Bila gula terlebih, kaviti terbentuk dan bakteria mulut akan memakan gula dan mengeluarkan asid.
Akhirnya, ia akan merosakkan gigi. Pastikan mereka minum atau bilas dengan air suam selepas makan atau minum makanan dan minuman manis. Ini dapat mengurangkan risiko gigi berlubang.
4. Jumpa Doktor Gigi Pediatrik Setiap Enam Bulan
Jika Mama belum bawa anak-anak Mama berjumpa dengan doktor gigi, sekarang adalah masa yang terbaik. Doktor sebenarnya mengesyorkan agar anak Mama berjumpa doktor gigi bermula usia 1 tahun, atau setiap kali gigi pertama mereka tumbuh.
Dengan berjumpa dengan doktor gigi, ia dapat membantu gigi anak Mama sihat dan lebih tahu tentang penjagaan gigi anak-anak.
Mama dan Papa ada tanggungjawab yang penting untuk memastikan mereka memberus gigi dan pastikan cara-cara yang diajar adalah menyeronokkan!
Didik Anak Cara Menjaga Kebersihan Oral

Menurut Dr Najib,  sebenarnya, mulut bukan sekadar gigi. Ia mengenai gigi, gusi, lidah, pipi dan lain-lain. Sebab itu kita ada amalan memberus gigi, flos dan juga berkumur.
Mengapa kita perlu melakukan semua ni? Sebab dalam mulut kita ada bakteria. Jadi, kita kena pastikan bakteria dalam mulut kita terkawal. Dengan menjaga mulut kita dalam keadaan baik, kita dapat memastikan bahawa bakteria terkawal. Mempunyai mulut yang bersih dan sihat adalah kunci keyakinan diri kita.
Banyak kita dapat belajar tentang penjagaan dan kebersihan mulut ni. Dari makanan juga ia memberi kita penyakit, oleh itu perlulah kita berwaspada dan peka dengan apa yang kita beri pada anak-anak kita.
Yang penting, sentiasa bawa mereka untuk check-up dan cuci gigi di klinik gigi berdekatan anda. Selamat menjaga gigi anak-anak Mama!

Dapatkan lebih banyak tips penjagaan dan kesihatan gigi di SINI!


1st Time atau Masih Kekok? Ini Cara Mandikan Bayi Yang Mudah, Lengkap Dengan Gambar

Buat Mama yang baru pertama kali jadi ibu, tahniah kami ucapkan! Sebagai ibu baru, banyak perkara yang perlu Mama pelajari.
Antara perkara yang Mama perlu tahu adalah cara mandikan bayi yang betul dan apakah persediaan yang Mama perlu lakukan.
Jadi, bagi membantu Mama, di dalam perkongsian ini, kami telah terangkan dengan lengkap apa yang perlu Mama sediakan dan lakukan ketika memandikan bayi.
Jom lihat!
Sediakan Peralatan Mandi dan Cara Mandikan Bayi Yang Betul

Sebelum mandikan bayi, Mama perlu sediakan beberapa peralatan mandian. Letakkan semuanya di satu tempat supaya Mama tak perlu tergopoh-gapah mencapai atau mencari ketika sedang memandikan bayi. Antaranya adalah:
Sediakan tab mandi bayi dan sokongan mandi jika anda menggunakannya. Jika inginkan lebih keselamatan dan tidak mahu lantai terlalu licin, Mama boleh hamparkan kain di bawah tab mandi atau tempat duduk.Sediakan juga baldi diisi penuh dengan air bersih dan gayung untuk membilas tubuh si manja.Termometer untuk cek suhu air sebelum memandikan bayi sekiranya Mama ada. Suhu air yang bersesuaian untuk mandian bayi adalah sekitar 37 darjah Celcius hingga 38 darjah Celcius. Jika anda tidak mempunyai termometer mandian, gunakan siku atau pergelangan tangan dalam anda, untuk mengukur suhu air mandian.Sediakan juga satu set produk mandian yang mesra bayi dan berupaya melindungi kulit bayi dari segala kotoran dan bakteria.Mama juga perlu sediakan tuala yang bersih dan kering untuk mengelap tubuh bayi selepas dimandikan.Elakkan daripada mengisi tab mandi melebihi paras pinggang (dalam posisi duduk) walaupun untuk bayi yang lebih tua.Sekiranya bayi meragam dan tidak mahu duduk di dalam tab mandi, jangan memaksanya. Apa yang perlu anda bua adalah tuang air ke atas sambil anda memangkunya.
Cara Mandikan Bayi Yang Betul
#1. Buka pakaian bayi
Buka pakaian bayi satu persatu. Kemudian selimutkan bayi dengan tuala dan bersihkan kemaluan mereka sebelum memasukkannya ke dalam tab mandi.
Kredit gambar: www.babycenter.in
#2. Letakkan Bayi Di Dalam Tab Mandi
Dengan cara yang lembut, perlahan-lahan masukkan bayi ke dalam tab mandia. Pangku kuat leher bayi menggunakan tangan kiri untuk elakkan sebarang kecederaan.
Kredit gambar: www.babycenter.in
#3. Jirus Air
Setelah itu, ambil air di dalam baldi menggunakan gayung dan jurus perlahan ke atas bayi bermula dari tengah badan. Bagi bayi yang baru sahaja dilahirkan, Mama perlu mengekalkan mandian iaitu tidak lebih daripada lima hingga 10 minit. Hal ini bagi megelakkan kulitnya menjadi kering .
Kredit gambar: www.babycenter.in
#4. Titiskan Sabun Mandi
Setelah seluruh tubuh bayi sudah dibasahi air, Mama boleh gunakan sabun dengan menitiskan beberapa titisan di tubuhnya.
Kredit gambar: www.babycenter.in
#5. Cara Mandikan Bayi Dengan Ratakan Sabun
Gosok lembut tubuh bayi dengan meratakan sabun di keseluruhan tubuhnya.
Kredit gambar: www.babycenter.in
#6. Bahagian Bawah Leher
Kebiasaannya, leher bayi akan dipenuhi dengan daki jadi Mama perlu beri lebih perhatian di kawasan ini. Cuci bersih bahagian bawah leher ini menggunakan sabun tadi.
Kredit gambar: www.babycenter.in
#7. Cara Mandikan Bayi Dengan Gosok Bahagian Bawah Ketiak
Sama seperti leher, bawah ketiak juga cenderug untuk memeliki daki. Mama perlu gosok lembut bawah leher hingga semua daki keluar sempurna.
Kredit gambar: www.babycenter.in
#8. Bilas Badan Dengan Air Bersih
Setelah selesai menggosok bayi, Mama boleh membilasnya dengan menggunakan air yang bersih. Angkat bayi dan letakkannya dalam posisi duduk dengan mengampunya menggunakan tangan anda.
Kredit gambar: www.babycenter.in
#9. Cara Mandikan Bayi Dengan Gosok Untuk Cuci Kemaluan
Titiskan sedikit sabun di tubuh dan bersihkan kawasan kemaluan bayi.
Kredit gambar: www.babycenter.in
#10. Bersih Celah Jari Kaki
Kemudian, bersihkan celah-celah jari kaki bayi.
Kredit gambar: www.babycenter.in
#11. Bersihkan Celah Jari Tangan
Sama seperti kaki, Mama perlu bersihkan celah jari tangan bayi supaya ia tidak tercemar dan kuman dapat dihapuskan. Memandangkan bayi suka menghisap tangan mereka, langkah pencucian ini adalah sangat penting.
Kredit gambar: www.babycenter.in
#12. Bersih Muka Bayi
Kemudian, bersihkan bahagian muka bayi anda secara lembut dan perlahan-lahan.
Kredit gambar: www.babycenter.in
#13. Bersihkan Mata
Seterusnya, Mama bersihkan pula bahagian mata bayi. Buang segala sisa kotoran seperti tahi mata jika ada di matanya.
Kredit gambar: www.babycenter.in
#14. Syampu Rambut
Setelah itu, ambil syampu rambut dan titiskannya di atas kepala bayi. Gosok lembut kulit kepala bayi.
Kredit gambar: www.babycenter.in
#15. Bilas Tubuh Dengan Air Bersih
Jika seluruh langkah cucian telah dilakukan, Mama jirus tubuh si kecil menggunakan air yang bersih.
Kredit gambar: www.babycenter.in
#16. Cara Mandikan Bayi Dengan Lap Kering
Setelah selesai mandi, ambil kain tuala yang bersih dan lap tubuh si kecil kemudian barulah selimut bayi anda dengannya.
Kredit gambar: www.babycenter.in
Semoga dengan perkongsian ini, Mama tidak lagi takut untuk mandikan yakin sendiri.
Sertai Kelas Parentcraft Bersama Motherhood.com.my
Untuk panduan yang lebih jelas dan boleh menjawab segala persoalan Mama dan Papa, Mama boleh sertai kelas Parencraft yang dianjurkan Motherhood.com.my.
Mama hanya perlu daftar di SINI untuk mendapatkan unlimited Parentcraft Live Classes dan sesi workout, sebuah Parentcraft Kit berharga RM50, dan diskaun setiap bulan dan baucer di Motherhood.com.my.
Yang paling menarik, para peserta mendapat peluang full access kepada checklist dan resources yang eksklusif hanya untuk anda. Layari Motherhood.com.my untuk maklumat lanjut.

Lihat panduan penjagaan si manja yang lain dengan klik SINI.


Usus Sihat, Hidup Lebih Bahagia Bersama VITAGEN

Adakah Mama tahu bahawa lebih 70% sistem imun Mama terikat dengan kesihatan usus Mama?
Benar sekali!
Berjuta-juta mikroorganisma yang hidup di dalam usus pada saat ini bertanggungjawab untuk melindungi Mama daripada hampir setiap penyakit yang diketahui manusia.
Mikrobiom usus Mama adalah bahagian penting dalam kesejahteraan hidup Mama.
Tetapi bila kali terakhir Mama memberi perhatian kepada kesihatan usus Mama? Atau anak-anak Mama? Lagipun, usus yang sihat adalah rahsia untuk zaman kanak-kanak yang sihat.
Bakteria usus anak Mama memainkan peranan penting dalam pertumbuhan dan perkembangan mereka. Bakteria-bakteria tersebut membantu mengawal hormon pertumbuhan, melatih tindak balas imun dan membantu dalam penyerapan nutrien.
Itulah sebabnya penting untuk melindungi dan meningkatkan kesihatan usus anak Mama. Terutama semasa mereka masih muda.
Satu cara mudah untuk meningkatkan kesihatan usus yang baik adalah melalui minuman probiotik!
Apabila diambil secara konsisten, minuman probiotik boleh menambah bakteria baik dalam usus yang sedia ada. Ini membantu badan anak Mama melawan jangkitan, memperbaiki penghadaman, serta menghasilkan hormon dan enzim penting yang boleh meningkatkan selera makan, tidur dan tenaga mereka.
Tu baru sikit tau Mama.
Probiotik juga boleh membantu dalam penghadaman, mencegah masalah usus, dan juga mencegah demam dan selesema.
Satu jenama yang telah menjadi sumber yang konsisten dan boleh dipercayai untuk kesihatan usus ialah VITAGEN.
Teruskan membaca untuk mengetahui lebih lanjut tentang bagaimana VITAGEN merupakan minuman probiotik yang diperlukan oleh setiap keluarga.
Kuasa Probiotik
Minuman probiotik yang terkenal, VITAGEN mengandungi berbilion dua strain kultur hidup yang terbukti secara klinikal iaitu Lactobacillus acidophilus dan Lactobacillus paracasei.
Mikrobiota usus ini memberikan pelbagai faedah apabila disimpan pada tahap yang sihat di dalam usus. Ini adalah beberapa faedah probiotik; bukan sahaja untuk usus tetapi untuk kesihatan dan kesejahteraan tubuh secara keseluruhan.
Rangkaian VITAGEN Biasa, dengan empat perisa istimewanya (LB, Anggur , Epal dan Oren) akan sentiasa menjadi sebahagian besar daripada zaman kanak-kanak kita.
VITAGEN Kurang Gula pula mengandungi 30% kurang gula daripada rangkaian VITAGEN Biasa dengan kebaikan probiotik yang sama.
Terdapat banyak manfaat untuk anak Mama yang minum VITAGEN setiap hari. Berikut adalah sebahagian daripadanya.
Membantu Penghadaman dan Kesihatan Keseluruhan
Probiotik telah menunjukkan ia dapat membantu meningkatkan keupayaan tubuh untuk menyerap nutrien-nutrien penting, terutamanya protein.
Ini bermakna apabila anda mempunyai tahap optimum bakteria usus yang baik, anda dapat ‘menggunakan’ makanan yang dimakan dengan cekap, sama ada untuk tenaga, pemulihan dan juga pertumbuhan.
Selain itu, probiotik juga telah terbukti dapat meningkatkan imuniti badan, membantu melawan jangkitan, keradangan dan alahan.
Kultur probiotik adalah komponen utama imuniti badan anda. Seperti yang dinyatakan, kira-kira 70% – 80% daripada sistem imun terdapat di dalam usus.
Dalam satu kajian* oleh Pusat Perubatan Universiti Kebangsaan Malaysia (HUKM), kandungan probiotik yang terdapat dalam VITAGEN memberi kesan positif kepada kesihatan usus dan sistem imun.
Mencegah Masalah Usus
Kajian juga telah membuktikan bahawa minuman probiotik seperti VITAGEN boleh meningkatkan proses penghadaman. Berikut adalah keputusan yang dikumpul daripada kajian* yang sama yang dilakukan oleh VITAGEN:
96% responden mengalami peningkatan yang ketara pada masalah sembelit 45% responden meluangkan masa yang lebih singkat di tandas 33% responden lebih cepat menghadam makanan36% responden kurang mengalami ketegangan 31% responden mempunyai najis yang lebih lembut
Jika anda sedang mengambil antibiotik, minuman probiotik yang baik seperti VITAGEN juga boleh membantu masalah cirit-birit yang disebabkan oleh antibiotik dengan menambah bakteria baik, yang sebenarnya ramai orang alami.
Mencegah Demam dan Selesema
Adakah anak Mama kerap mengalami semput dan hidung berair? Probiotik dalam VITAGEN boleh membantu mengurangkan simptom-simptom tersebut, disamping mencegah jangkitan berulang.
Dengan kuasa meningkatkan imuniti oleh bakteria baik yang terkandung dalam minuman probiotik ini, VITAGEN boleh membantu mengurangkan tahap jangkitan saluran pernafasan atas.
*Rujukan: Mokhtar N, Jaafar NM, Chan S, et al IDDF2018-ABS-0203 Modulation of intestinal dysbiosis in patients with constipation-predominant irritable bowel syndrome using lactobacillus-containing cultured milk drink Gut 2018;67:A70.
Mak-mak di Malaysia Hanya Sukakan VITAGEN
        View this post on Instagram            A post shared by Racheal Teoh (@rachealraffy)
        View this post on Instagram            A post shared by 𝙹𝚘𝚊𝚗𝚗𝚊 𝚁𝚊𝚖𝚍𝚣𝚊𝚗 | 𝙸𝚋𝚞 𝙷𝙹𝙹 (@jrmdzn)
        View this post on Instagram            A post shared by CRISTINA CHEW | Modest Fashion (@dearcristina)
Usus Lebih Baik dengan VITAGEN

VITAGEN ialah salah satu minuman probiotik yang pertama dan dipercayai di negara ini, telah membantu generasi rakyat Malaysia mengekalkan dan juga menyembuhkan kesihatan gastrousus mereka.
Jika Mama rasa VITAGEN hanyalah minuman, kami ada satu berita baik untuk Mama. Mama juga boleh menggunakan VITAGEN sebagai salah satu bahan dalam pelbagai resepi Mama, pencuci mulut dan juga minuman.
Jadikan VITAGEN sebagai peneman setia semasa waktu makan bersama keluarga, acara keramaian dan dalam kehidupan seharian Mama, orang tersayang dan juga anak-anak. Kini, usus lebih sihat dengan VITAGEN.
Artikel ini diolah daripada versi Bahasa Inggeris di Motherhood Story.


Nak Bayi Mama Naik Kapal Terbang? Tips Menyediakan Anak-anak Yang Pertama Kali Naik Kapal Terbang

Adakah cuti sekolah kali ini Mama akan bawa si manja naik kapal terbang buat pertama kali? Mama Siti ada semua petua yang dapat membantu Mama siap sediakan anak-anak naik kapal terbang ni.
Macamlah Mama tak tahu macam-macam ragam bila naik kapal terbang dengan anak-anak. Semua benda tak kena. Ada nak inilah, yang itulah. Cuba Mama baca petua ni dulu, mungkin ada yang boleh membantu Mama:
7 Petua Berguna Bila First Time Terbang Dengan Anak
1. Pilih Penerbangan Yang Mesra Kanak-kanak

Ramai ibu bapa terlepas pandang perkara ini. Tetapi ini yang terbaik buat anak-anak Mama yang pertama kali naik kapal terbang – pilih syarikat penerbangan yang menawarkan pelbagai faedah untuk anak-anak.
Ia mungkin terdiri daripada rancangan tv dan filem kegemaran mereka atau snek menarik yang bagus dan diluluskan oleh mereka.
Sesetengah kapal terbang juga memberi kanak-kanak kit mainan aktiviti untuk pastikan mereka mendapat pengalaman yang bagus sewaktu naik kapal terbang!
Satu lagi faedah yang bagus adalah ruang rehat untuk keluarga sewaktu menunggu penerbangan sambungan. Ini untuk memastikan anak-anak selesa untuk penerbangan seterusnya.
2. Tempah Perjalanan Penerbangan Awal Pagi

Ini masa-masa yang terbaik untuk berlepas. Awal pagi adalah masa-masa mereka mahu tidur. Selalunya penerbangan pagi kurang sesak dan ramai orang sudah pun letih terutamanya anak-anak Mama. Jika boleh, elakkan penerbangan dengan persinggahan yang lama atau sambungan lewat malam.
3. Beritahu Mereka Apa Yang Akan Berlaku
Ramai ibu mengesyorkan untuk memberitahu anak-anak apa yang akan berlaku sewaktu berada di lapangan terbang, dalam kapal terbang dan lain-lain. Mama juga perlu terangkan melalui gambaran supaya mereka lebih faham. Mama Siti cadangkan Mama untuk pasang video untuk mereka tentang kapal terbang.
4. Bawa Kejutan

Bila bawa anak-anak terbang ni, lebih baik bawa kejutan untuk mereka. Belikan mereka mainan baharu yang dibalut rapi atau bawa gajet yang Mama ‘sudah sembunyikan’ untuk anak-anak.
Tapi, lagi best mainan yang baru tau. Ini kerana anak-anak lebih tertarik dengan mainan baharu. Mereka boleh cuba explore mainan itu.
5. Berpakaian Berlapis, Elakkan Kasut Bertali

Atas kapal terbang, suhu akan berbeza. Malah akan lebih sejuk semasa anda berada di darat. Bersedia dengan memakai pakaian yang lebih tebal dan berlapis untuk elak kesejukan.
Pakaikan anak Mama pakaian yang selesa tanpa butang dan zip. Sama juga dengan kasut, Mama! Elakkan kasut bertali dan pilih slip-on. Sesetengah negara akan membuat pemeriksaan keselamatan, dengan kasut slip-on, ia akan berjalan lancar.
6. Gunakan Kereta Sorong Yang Lebih Kecil
Ini mungkin akan peningkan Mama waktu travel nanti. Jadi, lebih baik Mama dan Papa pertimbangkan untuk menggunakan stroller yang lebih kecil. Juga, periksa stroller di pintu gate sebelum menaiki kapal terbang tersebut.
Ketika turun, jangan risau, akan ada cabin crew yang menunggu Mama nanti.
Jika Mama ada lebih daripada sorang anak sewaktu melancong ni, pakaikan mereka abah-abah keselamatan untuk mereka. Ini dapat pastikan mereka tidak merayau-rayau sewaktu ambil bagasi dan lain-lain.
7. Rancang Senarai Apa Yang Perlu Dibawa

Sebelum mengemas, senaraikan dahulu apa yang Mama nak bawa waktu menaiki kapal terbang, gunakan senarai ni sebagai panduan!
Barang untuk keselesaan si manja: Jika ianya puting, pastikan Mama membawa lebih daripada satu, supaya ia tidak tercampak ke lantai.Sanitizer, kain lap dan lampin. Ianya disyorkan untuk satu lampin setiap jam sewaktu melancong. Smart phone dan tablet yang mempunyai filem atau rancangan kegemaran anak-anak Mama. Biarkan mereka berkongsi. Earphone bersaiz kanak-kanak.Alat seni: Krayon dan kertas kosong atau buku kecil.Beg plastik untuk sampah.Air botol kecil.Makanan ringan yang rendah gula: bijirin, keropok, kacang, keju dan bar granola ialah pilihan yang baik.
Moga-moga dengan tips ini, Mama dapat rancang perjalanan penerbangan dengan lebih lancar! Selamat melancong bersama si manja~

Dapatkan tips travel bersama si manja di SINI!


Bahaya ‘Biru Laut’: Langkah Berjaga-jaga Ketika Berenang atau Berkelah di Pantai

Cuti sekolah ni mesti kebanyakan pantai semua penuh dengan pengunjung. Mesti salah seorangnya adalah Mama dan keluarga Mama! Antara aktiviti cuti sekolah yang menarik untuk si manja adalah luangkan masa bersama keluarga di pantai!
Adakah Mama tahu, di pantai dan laut terdapat pelbagai perkara yang berbahaya yang Mama perlu awasi anak-anak Mama sewaktu berada di pantai. Jom kita tengok apa perkara Mama perlu awasi!
7 Perkara Yang Mama Harus Berhati-hati Sewaktu Berada Di Pantai
1. Arus Rip Berbahaya

Jika anak-anak Mama mahu berenang di pantai, awasi arus rip! Arus rip berbahaya meragut sekurang-kurangnya 100 nyawa setiap tahun.
Tapi adakah Mama tahu tentang arus rip ni? Ia adalah arus yang kuat dan sempit yang mengalir keluar dari pantai melalui zon ombak dan berbahaya pada perenang.
Di mana dan bagaimana rupa arus rip? Ciri-cirinya adalah:
Berhampiran jeti atau jetiBerada di tempat rendah atau pecah di belang pasirSaluran air yang bergolak dan berombakWarna air yang ketara berbezaGarisan buih, rumpai laut atau serpihan bergerak secara berterusan ke arah laut
Jika boleh, berenang keluar daripadanya. Untuk berenang keluar dari arus, berenang selari dengan pantai. JANGAN sesekali cuba berenang melawan arus. Ini hanya akan membahayakan dan memenatkan Mama.
2. Dahaga Melampau

Setelah berjemur di bawah matahari yang terik, dan berlari bersama kawan-kawan, bersuka ria. Mungkin anak-anak terlepas untuk meminum air.
Nanti bila mandi kat pantai, tiba-tiba rasa pening dan rasa lemah. Jika terjadi pada anak Mama, anak mungkin mengalami keletihan haba, disebabkan oleh dehidrasi.
Pastikan anak-anak kekal hidrasi sepanjang hari. Pastikan Mama membawa bekalan air yang banyak dan mengisi air sepanjang hari.
3. Polusi

Berenang di pantai yang tercemar boleh menyebabkan Mama dan anak Mama jatuh sakit. Kalau tak jatuh sakit pun boleh cedera. Air tercemar dan kumbahan yang tidak dirawat dilepaskan ke dalam air laut boleh mendedahkan pengunjung kepada patogen berbahaya.
Tapi sebab utama pencemaran pantai ialah sebab pengunjung ramai tidak membersihkan sampah mereka. Bersihkan kawasan pantai selepas berkelah dengan keluarga Mama.
4. Cuaca Buruk

Awas! Sewaktu cuaca buruk melanda seperti sambaran petir, ia sangat berbahaya untuk perenang dan orang yang berjemur.
Jika Mama berada di pantai dan Mama dengar guruh, Mama dan anak-anak sudah berada dalam zon bahaya. Cepat-cepat larikan diri ke tempat yang lebih selamat.
Air dan pantai terbuka adalah dua tempat yang Mama tidak mahu pergi semasa ribut petir.
5. Cahaya Matahari Yang Berbahaya

Sinaran UV semestinya berbahaya untuk kulit kita! Terdapat pelbagai penyakit berpunca daripada matahari seperti penyakit kulit, masalah mata, serta kanser kulit.
Lindungi diri Mama dan anak-anak dengan menggunakan pelindung matahari dengan cara yang betul, yang termasuk:
Menggunakan pelindung matahari spektrum luasSapukan sekurang-kurangnya 30 minit sebelum anak-anak terdedah kepada matahariSapukan lagia sekurang-kurangnya setiap 2 jam atau selepas anda berpeluh atau masuk ke dalam air
Secara alternatif, Mama juga boleh duduk di bawah payung, memakai pakaian yang tidak ketat dan memakai cermin mata hitam untuk melindungi diri anda.
7. Hidupan Liar Berbahaya

Adakah Mama tahu Mama lebih berkemungkinan disambar petir berbanding serang oleh jerung? Kalau bukan jerung pun, haiwan lain yang lebih biasa yang boleh berbahaya.
Satu lagi haiwan berbahaya adalah obor-obor. Ia menghasilkan sengatan yang menyakitkan dan landak laut pula boleh membawa maut.
Satu lagi Mama Siti ingatkan untuk Mama dan anak-anak tidak memberi makan pada burung. Nanti burung akan ikut dan serbu Mama. Buang sampah ditempat tersedia.
Banyak perkara yang Mama perlu take note sewaktu berada di pantai. Jangan sekali-kali mengalihkan pandangan Mama daripada anak yang berada di dalam, di atau di sekitar air.
Pengawasan bermaksud Mama berada di dalam air bersama anak-anak, bukannya pandangan sekali-sekala. Mama dan Papa harus mengawasi kanak-kanak secara aktif walaupun mereka boleh berenang. Semoga membantu Mama!

Dapatkan lebih banyak tips keselamat anak-anak di SINI!


“Alamak, tertinggal!” Keperluan Percutian Yang SANGAT Penting, Tapi Ramai Lupa

Alamak, tertinggallah!
Mesti setiap keluarga pernah hadapi situasi ni kan? Samalah dengan keluarga Mama Siti.
Memang kita berkobar-kobar, tak sabar nak pergi bercuti cuti sekolah ni, sampai terlupa nak kemas barang-barang keperluan percutian yang penting untuk dibawa bersama.
Memang boleh je hidup tanpa barang-barang ni, tapi leceh bila terlupa. Lagi-lagi ubat penting yang Mama atau anak-anak Mama perlukan seperti ubat alergik dan sebagainya.
Mujur Mama Siti di sini mahu ingatkan Mama barang apa yang sering kita lupa sewaktu bercuti~
Jom kita tengok senarai ini!
6 Barang Keperluan Percutian Yang Sering Dilupakan
Ubat Preskripsi

Jika Mama mengambil ubat-ubatan yang spesifik, jangan lupa kemaskannya dalam beg!
Semak dua tiga kali semua ubat sebelum meninggalkan rumah dan pastikan ubat-ubatan tersebut cukup untuk perjalanan Mama.
Jangan lupa untuk ke klinik atau farmasi yang presribed ubat tersebut untuk menambahkan ubat sekiranya masa percutian Mama memakan masa yang lebih lama dari biasa.
Cermin Mata, Kanta Lekap dan Larutan Kanta Lekap

Banyak barang yang senang ganti jika tertinggal, tapi kalau cermin mata atau kanta lekap yang sering kita gunakan tinggal macam mana? Kanta lekap mungkin senang juga dicari, tapi yang spesifik mungkin perlu booking lebih awal dahulu.
Bagi pengguna kanta lekap, jangan lupa untuk bawa larutan kanta lekap tersebut dan adalah lebih bagus untuk membawa extra.
Takut nanti pecah, rosak, atau lain-lain. Macam-macam boleh jadi tau! Nak lagi mudah, sediakan extra agar percutian Mama sekeluarga lebih tenang bersama.
Pengecas Telefon dan Tali USB

Ini penting tau Mama. Kalau dah takde bateri, macam mana nak charge telefon tu kan? Walaupun benda yang kita gunakan hari-hari, tapi, masih ramai yang sering terlupa untuk bawa bersama.
Pengecas telefon ni penting tau! Lagi penting tali USB tu.
Selain telefon, kita juga mempunyai kamera, powerbank, laptop, tablet, dan pelbagai alatan elektronik yang sering digunakan untuk dicas. Buat senarai semua peralatan yang memerlukan pengecas dan simpankan dalam satu beg yang senang dicari.
Payung

Cuaca memang kita tidak dapat ramal. Walaupun diramal panas, kemungkinan juga ia akan hujan. Jika panas juga pun, apa salahnya ada payung untuk lindungi kita dari cahaya matahari yang terik.
Mungkin dianggap remeh, tetapi, sebenarnya, payung yang mudah untuk dibawa di dalam beg kecil ketika bercuti adalah sangat disyorkan.
Barang Mandian

Ini juga merupakan salah satu perkara yang ramai terlepas pandang. Kadang tu, ubat gigi, pencukur, deodoran, pencuci muka, berus gigi dan lain-lain sering terlupa untuk dibawa bersama.
Betul, memang senang untuk dibeli dekat kedai berdekatan tetapi percutian dan bajet akan terganggu, terutamanya jika Mama mempunyai masa terhad seperti mengikut tour group.
Barangan mandian merupakan antara barang terakhir yang Mama akan kemas. Cadangan Mama Siti, selesai je membersih diri sebelum bergerak untuk ke tempat bercuti, bawa keluar sekali barangan tersebut dari bilik mandi dan letakkan di atas meja solek.
Pakaian Yang Sesuai, Mengikut Musim

Mengikut tempat yang Mama bercuti, jangan lupa bawa baju yang sesuai. Buat kajian mengenai cuaca dan suhu mengenai tempat percutian tersebut sebelum mengemas baju-baju Mama dan anak-anak.
Jika suhu dan cuaca yang panas, bawa baju yang serap peluh dan selesa untuk pengudaraan suhu badan Mama sekeluarga.
Baju Dalam
Mungkin Mama terlalu teruja dan mengemas semua pakaian ke dalam beg tetapi lupa pada baju dalam Mama dan anak-anak. Adakan senarai untuk setiap hari nak pakai berapa banyak baju dalam dan berapa helai yang perlu ada. Selalu sangat terlupa nanti buat malu saja.
Nak lagi mudah, sediakan pakaian dalam pakai buang yang boleh digunakan ketika mandi laut, sungai, atau di taman tema. Lebih mudah untuk terus dibuang begitu sahaja selepas satu penggunaan.
Baju Renang

Sebenarnya, walaupun Mama rasakan tempat percutian Mama itu tidak mempunyai kolam renang atau tidak berniat untuk berenang, Mama perlu juga membawa sepasang baju renang.
Bukan sahaja untuk anak-anak, tetapi, untuk Mama dan Papa juga. Bukan apa, untuk persediaan bersama. Dan, pastikan Mama dah sediakan baju basahan selepas mandi di dalam sebuah beg. Mudahlah kalau anda sekeluarga akan ke pantai atau kolam renang semasa bercuti nanti.

Haa, jangan lupa semua barang keperluan percutian ni tau Mama! Jangan seronok sangat samapi terlupa nak kemaskan ke dalam beg.
Nak lagi mudah, sentiasa tulis barang-barang di atas ke dalam checklist dengan tajuk ‘Keperluan Percutian – PENTING!’ untuk tandakan masa yang sudah dimasukkan ke dalam beg. Selamat bercuti!

Dapatkan lebih banyak tips percutian di SINI.


‘Childproofing’ di Bilik Air: Ini Tips Yang Mama Boleh Lakukan

Attention Mama! Mungkin ibu bapa pertama kali tidak berapa biasa dengan keberadaan si kecil yang nakal di rumah. Anak-anak juga tidak memahami betapa bahayanya barang-barang di dalam bilik air, yang boleh mendatangkan perkara yang tidak diingini.
Terdapat pelbagai kemalangan yang berlaku di dalam bilik air seperti jatuh sebab lantai licin, terhantuk kepala di dinding dan macam-macam lagi. Oleh itu, childproofing di bilik air pun penting untuk setiap isi rumah dengan anak kecil.
Ia sebagai langkah berjaga-jaga. Mama Siti ada tips mudah, jom kita tengok!
10 Tips Mudah Untuk Childproofing Bilik Air Mama
1. Pastikan bilik air berkunci.

Ada penghuni atau tidak, pastikan pintu sentiasa bertutup dan berkunci. Tutup pinti sahaja tidak cukup. Jika mereka pandai mencapai-capai, mereka akan pandai masuk ke dalam bilik air dan akhirnya kemalangan di dalam bilik air akan berlaku. Mereka kan curious!
2. Pastikan Mama kunci tempat duduk tandas selepas guna.

Selepas menggunakan mangkuk tandas, pastikan ianya ditutup dan dikunci. Ini untuk mengelakkan mereka daripada terjerumus dalam mangkuk toilet serta main dengan air mangkuk tandas tersebut. Jelaskan mengapa ianya kotor dan tidak boleh bermain dengannya.
3. Guna kain alas kaki yang tidak licin.

Tab dan lantai bilik air sering licin bila dibasahi air. Ia akan menyebabkan kemalangan di dalam bilik air. Letakkan alas kaki yang anti gelincir sewaktu si manja mandi!
4. Sediakan tempat duduk mandi khas untuk si kecil.

Anak-anak sering tidak boleh berdiam diri semasa mandi. Oleh itu, cuba dapatkan tempat duduk mandi untuk mereka. Letakkan juga mainan-mainan menarik dan tidak merbahaya untuk mereka main.
5. Sediakan bekas mandian sewaktu mandi.

Mungkin nampak remeh tetapi bila Mama sediakan bakul mandian semasa waktu mandi, ia akan memudahkan kerja Mama. Jangan lepaskan mata Mama dari anak walau sesaat pun tau! Jika terlalu lama tinggalkan mereka, ia mungkin akan menjadi kemalangan.
6. Pasangkan pelindung sudut pada bucu untuk elak kecederaan.

Sekarang sudah menjadi normal untuk mempunyai kabinet di dalam bilik air. Bagi kabinet yang mempunyai bucu-bucu yang tajam, pastikan Mama pasang pelindung sudut demi keselamatan anak-anak.
Kalau kita terkena pun dah rasa sakit, inikan anak-anak.
7. Alihkan bangku langkah (step stool) anak-anak.

Setiap rumah dengan anak kecil mesti mempunyai bangku kecil ini bukan? Bangku ini bagus dalam membantu mereka berdikari sewaktu menggosok gigi dan mencuci tangan.
Tapi, jika dibiarkan di situ sahaja, anak-anak boleh menggunakannya untuk mencapai barang yang mereka tak sepatutnya capai. Jadi, alihkan bangku tersebut ke tempat yang lebih selamat.
Lagi bagus, Mama boleh ajar mereka untuk letak bangku ke tempat asal selepas setiap penggunaan.
8. Pastikan kabinet bilik air mempunyai kunci.

Kena ada kunci ke? Ya, mestilah! Dalam kabinet bilik air, terdapat macam-macam barang seperti bahan kimia yang berbahaya, berus yang tajam dan macam-macam lagi yang boleh cederakan anak-anak.
Oleh itu, pasang kunci pada kabinet ataupun beli kabinet yang berkunci, yang hanya Mama dan Papa sahaja yang boleh membukanya.
9. Simpan alat-alat cucian bilik air di dalam kabinet berkunci.

Seperti apa yang Mama Siti pesan di atas, dalam kabinet mesti ada bahan yang berbahaya untuk si manja. Oleh itu, pastikan Mama simpan bahan-bahan kimia, alat pencuci semua balik ke dalam kabinet yang berkunci.
10. Pastikan kunci butang flush tandas.

Ini biasa berlaku. Anak-anak akan suka main flush sebab nak tengok air itu bergerak. Ia bukan sahaja merosakkan flush, tetapi membazir air juga tau! Oleh itu, cari kunci flush ataupun, kunci terus pintu bilik air tu ya, Mama!
Tidak guna menangis bila nasi sudah pun menjadi bubur. Untuk mengelakkan kemalangan di dalam bilik air berlaku, ambil langkah berjaga-jaga ni dahulu! Dapatkan infografik childproofing di bilik air di bawah!

Dapatkan tips ajar anak masuk bilik air di SINI!


21 Cara Hilangkan Kelemumur Secara Alami dan Berkesan Dari Rumah!

“Minggu depan nak kena bentangkan kertas kerja, kalau kepala gatal-gatal masa pembentangan, menganggu acara pula nanti”
Betul tak Mama? Kalau ada kelemumur, asyik nak menggaru kepala saja kan. Kita tak boleh biarkan perkara ini terus berlaku. Kena juga cari penyelesaiannya.
Mari Mama Siti bantu dengan kongsikan cara hilangkan kelemumur di rumah yang praktikal dan berkesan. Tapi sebelum itu, apa kata Mama cari tahu dulu punca terjadi kelemumur di kulit kepala supaya dapat menghindari masalah di masa depan.
Punca-Punca Kelemumur

Kredit gambar: productnation.co
Jarang Mencuci Rambut
Rambut yang lama tidak dicuci mungkin mendorong kepada terhasilnya kelemumur. Rambut berminyak, kering serta terdapatnya sel kulit mati perlu di syampu setiap dua hingga tiga kali seminggu.
Produk Rambut Tidak Bersesuaian
Setiap orang mempunyai tidak balas berbeza terhadap sesuatu bahan yang digunakan pada kulit mereka. Mama perlu pastikan produk penjagaan rambut tidak merengsakan kulit atau menjadikan kulit kepala gatal dan berkepingan.
Perubahan Hormon
Perubahan hormon berlaku apabila seseorang mencapai usia akil baligh atau selepas melahirkan anak. Mama Siti juga tidak menolak keadaan tekanan yang boleh mendorong berlakunya kelemumur.
Yis Malassezia
Sejenis kulat yang wujud secara semulajadi pada kulit kepala. Namun begitu, apabila ia mula menjangkiti folikel rambut, keadaan rambut menjadi berkelemumur.
Mama dah tau punya-puncanya bukan? Kalau nak kurangkan, berikut merupakan cara hilangkan kelemumur yang Mama boleh cuba di rumah.
Pastikan konsisten, insyaAllah kejap sahaja sudah dapat melihat hasilnya.
21 Cara Hilangkan Kelemumur Secara Alami
Kredit gambar: healthline.com
#1 Cuka Epal
Kredit gambar: Freepik
Buat yang mengalami masalah kelemumur yang teruk, Mama Siti sarankan agar Mama mulakan dengan kaedah nombor satu ini. Caranya adalah dengan membuat larutan cuka epal dan air dengan nisbah yang sama.
Kemudian, nasahkan rambut dan oleskan ke seluruh bahagian kepala sambil diurut selama 15 minit. Akhir sekali, jangan lupa bilaskan rambut dengan air bersih.
#2 Daun Inai
Kredit gambar: funbuzztime.com
Selain memberikan warna kepada si pemakai, inai juga juga merupakan bahan semulajadi yang menghilangkan kelemumur secara mudah. Malahan rambut Mama menjadi lebih lembut dari biasa.
#3 Minyak Kelapa + Lemon
Kredit gambar: http://stylemagazine.com
Petua orang lama yang satu ini diyakini mampu menyelesaikan masalah kelemumur. Rawatan campuran minyak kelapa dan jus lemon menanggalkan kuping-kuping kelemumur malahan juga dikatakan mampu menghilangkan kelemumur secara kekal.
#4 Biji Fenugreek

Mungkin agak sukar untuk mendapatkan biji fenugreek di Malaysia. Sebagai ganti, Mama boleh usahakan dengan mencari produk penjagaan rambut yang mengandungi biji fenugreek. Antara kebaikan di dalamnya termasuklah protin, vitamin C, zat besi, kalium, dan lesitin.
#5 Daun Semambu (Daun Neem)
Kredit gambar: fimela.com
Pro vitamin B5 dalam daun semambu mampu meningkatkan kelembapan rambut dan menyihatkan kulit kepala. Tindakan dua dalam satu bahan. Bijak kan.
#6 Kulit Buah Oren
Kredit gambar: timesofindia.indiatimes.com
Pertama sekali, kisarkan kulit buah oren dengan sedikit jus lemon hingga menjadi pes. Kemudian, sapu pada kulit kepala dan biarkan selama 30 minit. Akhir sekali, barulah cuci dengan syampu anti kelemumur. Ulang langkah ini tiga kali seminggu.
#7 Kuning Telur
Kredit gambar: parenting.firstcry.com
Kalau putih telur baik untuk kulit wajah , kuning telur pula bermanfaat untuk menghilangkan kelemumur pada rambut. Oleskan kuning telur ke kepala dan tutup dengan tuala atau shower cap.
Pastikan rambut Mama kering sebelum mula merapikan rambut dengan kuning telur. Akhir sekali, cuci rambut Mama dengan syampu dan bilas.
#8 Teh Hijau
Kredit gambar: dragonflytea.com
Pertama sekali sebelum mandi, sediakan air rebusan teh hijau. Kemudian, selepas selesai mensyampu rambut, bilas dengan air teh hijau ke seluruh bahagian rambut Mama. Hasilnya kelemumur semakin berkurang. Tambahan, rambut menjadi lebih sihat, tebal dan bersinar.
#9 Daun Selasih
Kredit gambar: neuroversiti.com
Dengan sifat antikulat dan antibakteria, daun selasih berupaya menyembuhkan masalah kelemumur teruk. Malahan ia juga menguatkan dan menyihatkan rambut. Hasilnya, kelemumur Mama semakin berkurang dan rambut semakin lebat.
#10 Minyak Zaitun
Kredit gambar: oliveoil.com
Amalkan pemakaian minyak zaitun pada rambut Mama sebelum tidur atau sebelum syampu rambut. Lakukan lebih kerap untuk hasil yang lebih ketara.
#11 Pembersih Mulut
Kredit gambar: unc.edu
Harapnya Mama tak cepat melatah ketika membaca tips yang satu ini ya. Terdapat dua kebaikan apabila menggunakan pembersih mulut sebagai bahan menghilangkan kelemumur.
Mengawal pembiakan yis agar tidak membiak secara berlebihan.Bersifat antifungal mampu melawan yis yang menyebabkan kelemumur.
#12 Pisang + Cuka Epal

Kandungan nutrisi pisang yang kaya dengan Vitamin B meningkatkan peredaran darah dan menyihatkan kulit. Manakala, cuka epal pula bertindak sebagai racun kulat dan membunuh kuman yang terdapat pada kulit kepala.
#13 Bawang Putih
Kredit gambar: Freepik
Bawang Putih menghapuskan makrob berbahaya yang mengakibatkan kelemumur. Caranya adalah dengan mencampurkan bawang putih yang telah ditumbuk bersama-sama madu dan oleskan ke kulit kepala. Selepas 15 minit, cuci rambut dengan syampu.
#14 Makanan Tinggi Antioksidan
Kreedit gambar: livescience.com
Sayur-sayuran yang disarankan adalah seperti bayam, brokoli, kangkung dan tomato. Selain itu, Mama boleh gantikan snek seperti bar coklat kepada dark chocolate.
#15 Makanan Tinggi Lemak Sihat
Kredit gambar: scitechdaily.com
Mama hendaklah lebihkan makanan seperti ikan dan kacang walnut yang kaya dengan khasiat omega-3. Kumpulan makanan ini membantu mengurangkan kelemumur dan membentuk folikel rambut yang lebih sihat serta kuat.
#16 Daun Pandan
Kredit gambar: nyonyacooking.com
Proses daun pandan menjadi pes dan oleskan di kulit kepala. Kalau masih belum tahu, mari Mama Siti kongsikan caranya.
Kisar daun pandan dengan sedikit air. Apabila telah betul-betul hancur, lumurkan ke kulit kepala dan urut selama 15 minit. Kemudian, barulah bilas dengan air bersih.
#17 Limau Nipis
Kredit gambar: Freepik
Ada satu kali Mama Siti masuk bilik Mak dan terhidu kuat bau tomyam. Dalam hati “tak kan lah Mak makan dalam bilik air? “
Rupa-rupanya, dia cuci rambut pakai limau nipis. Padanlah kuat bau limaunya. Mama pun boleh cuba di rumah. Caranya mudah sahaja, basahkan rambut dan perahkan jus limau nipis dan ratakan keseleruh bahagian kepala.
#18 Santan
Kredit gambar Freepik
Dapatkan santan asli dan pekat. Kemudian, sapukan ke seluruh bahagian sambil urut kulit kepala. Bagi mendapatkan hasil yang terbaik, balut kepala dengan tuala atau shower cap dan biarkan selama dua jam. Akhir sekali, bilas rambut dengan syampu dan air bersih.
#19 Garam Bukit
Kredit gambar: bigc.co.th
Alam semula jadi selalu memberikan penyelesaian untuk masalah kesihatan kita. Begitu juga dengan garam bukit yang boleh menghilangkan kelemumur.
Ikuti cara yang Mama Siti kongsikan ini agar kelemumur segera hilang dari rambut Mama.
Sediakan dua sudu garam bukit dan airLarutkan kedua-duanya di dalam bekasLumurkan dan gosokkan perlahan-lahan pada kulit kepala. Ataupun Mama boleh lumur dan biarkan selama 30 minit sementara menunggu tindak balas larutan dengan kelemumurSelepas itu, barulah kita cuci dengan air bersih
#20 Rambut Kering Selepas Mandi

Masalah kelemumur, keguguran rambut dan rambut berbau adalah antara akibat jika Mama tidak memastikan rambut betul-betul kering sebelum mengikat rambut atau memakai hijab.
#21 Lidah Buaya
Kredit gambar: hy-pro.nl
Lidah buaya atau aloe vera memang tidak asing lagi buat rawatan kulit. Ia termasuklah sebagai ubatan bagi masalah kelemumur.
Caranya adalah dengan mengoleskan gel lidah buaya keseluruh bahagian rambut dan kulit kepala. Kemudian diamkan selama 30 minit sebelum dibilas dengan air bersih.

Kelemumur buatkan kita asyik tergaru-garu. Jadi tak selesa dan menganggu acara. Oleh yang demikian, Mama boleh cuba kesemua cara hilangkan kelemumur yang dikongsikan di atas, mengikut kesesuaian Mama.
Namun begitu, Mama jangan hanya beri perhatian kepada cara menyelesaikan masalah kelemumur tetapi juga perlulah ambil peduli punca berlakunya kelemumur. Dengan cara ini barulah kelemumur dapat dihindari.

Dapatkan tips dan panduan penjagaan rambut yang lain DI SINI.


21 Acara Sukaneka Yang Memeriahkan Hari Keluarga & ‘Team Building’ – Teringat Zaman Kanak-kanak!

Acara sukaneka ialah aktiviti wajib setiap kali hari keluarga mahupun team building diadakan. Aktiviti seperti ini memang jelas mengeratkan hubungan dan memeriahkan suasana kerana memerlukan kerjasama pasukan.
Bersempena dengan cuti sekolah ini, memang perfect sangat kalau ahli keluarga Mama nak adakan Hari Keluarga ni bersama saudara mara. Lebih meriah dan bermakna!
Oleh itu, Mama Siti akan kongsikan 21 acara sukaneka yang menyeronokkan dan mudah dikendalikan khas untuk Mama semua. Ayuh kita lihat cara bermain dan bahan-bahan yang diperlukan.
21 Acara Sukaneka Sesuai Untuk Orang Dewasa dan Kanak-Kanak
#1 Imbangkan Botol

Kredit gambar: pusatsumberskbangsar.blogspot.com
Pertama sekali, isikan air hingga memenuhi suku bahagian botol dan peserta perlu berjalan ke arah garisan penamat dengan memastikan botol kekal di atas kepala. Peraturan dalam permainan ini ialah peserta atau orang lain tidak boleh memegang botol air ketika ia berada di atas kepala.
Botol juga boleh digantikan dengan pundi kacang atau cawan plastik.
#2 Cari Gula-Gula Dalam Tepung
Cipta beberapa kumpulan dengan bilangan pemain tiga orang ke atas. Kemudian, satu pemain perlu mencari gula-gula yang disorokkan ke dalam tepung tanpa menggunakan tangan. Kumpulan dengan bilangan gula-gula terbanyak dinobatkan juara.
Bahan yang diperlukan:
PiringTepungGula-gula
#3 Bergerak Dengan Batu Bata
Kredit gambar: Relaks Minda
Ini ialah permainan individu jadi memadai dengan satu orang pemain sahaja. Pemain perlu bergerak ke garisan penamat dengan sambil memijak di atas dua batu batu untuk kaki kanan dan kaki kiri. Individu paling cepat sampai di garisan penamat dianggap pemenang.
Batu batu juga boleh digantikan dengan alat lain yang lebih ringan.
#4 Isi Air Dalam Botol
Kredit gambar: AkuBiomed
Acara sukaneka ini bebas disertai secara berkumpulan atau berseorangan sahaja. Caranya, peserta perlu penuhkan air di dalam botol ai menggunakan span.
Untuk lebih menarik, sumber air diperolehi dari dalam baldi di depan atau belakang tempat mengisi air ke dalam botol. Bukan apa Mama, lagi banyak halangan, lagi syok kan.
Bahan-bahan diperlukan:
SpanBotol airBaldi
#5 Golekkan Bola Dengan Hula Hoop (Gelung Hula)
Kredit gambar: tatimansur.com
Acara sukaneka yang seterusnya sesuai untuk kanak-kanak dan orang dewasa juga tau. Peserta perlu menggolekkan bola menggunakan gelung hula dan mengelilingi kon dan kembali ke garis mula agar permainan boleh diteruskan oleh pemain lain.
Bahan-bahan diperlukan:
Gelung HulaBola
#6 Ping Pong Dalam Sudu
Kredit gambar: adamantiumfatihamsyar.blogspot.com
Imbang bola dengan sudu dan berjalan ke hujung garisan penamat. Untuk meningkatkan tahap kesukaran, letakkan pundi kacang di atas kepala dan pastikan kedua-dua bola dan pundi kacang tidak jatuh apabila bergerak ke penamat.
Permainan ini bola dimain secara berkumpulan dengan jumlah peserta lima orang setiap kumpulan.
Bahan-bahan diperlukan:
Sudu Bola pinpongPundi kacang
#7 Kerusi Muzik (Music Chair)
Kredit gambar: puterikurekure.wordpress.com
Permainan ini sesuai dimainkan kepada maksimum 15 orang. Pertama sekali, kerusi akan disusun dalam bentuk bulatan. Peserta akan mengelilingi kerusi apabila muzik mula dimainkan.
Seterusnya, peserta perlu serta merta duduk di kerusi apabila muzik dihentikan. Peserta yang gagal mendapatkan kerusi akan dikeluarkan dari permainan.
#8 Boling Kelapa
Kredit gambar: Twitter
Susun botol menjadi piramid seperti susunan pin boling. Pemain akan membaling kelapa ke arah botol untuk menjatuhkan kesemua botol tersebut. Pemain yang lebih dahulu meruntuhkan piramid ialah pemenangnya.
Bahan-bahan diperlukan:
Tin kosong/ botolBuah kelapa tua
#9 Radio Rosak
Kredit gambar: sayacikguzahidi.blogspot.com
Dalam satu kumpulan dengan bilangan pemain 10 orang akan berbaris untuk menyampaikan mesej yang diberikan kepada orang pertama dalam barisan.
Mesej disampaikan tanpa suara, jadi peserta perlu menggunakan isyarat seperti gerak tangan. Orang terakhir perlu memberitahu kandungan mesej tersebut. Jika benar, maka kumpulan tersebut telah pun menang.
#10 Teka Ayat/Benda

Acara sukaneka ini perlu dimainkan oleh sekurang-kurangnya dua orang orang pemain. Seorang peserta akan ditunjukkan beberapa gambar. Selepas itu, dia akan melakonkan beberapa gerakan untuk membantu peserta yang satu lagi meneka gambar tersebut dengan tepat.
Bahan-bahan diperlukan:
KertasPen marker
#11 Dart Belon
Kredit gambar: yaniepedia.com
Lekatkan belon berisi konfeti ke dinding. Seterusnya, peserta perlu membaling dart untuk meletupkan belon itu. Oh ya, tidak semua belon diisikan konfeti, jadinya peserta perlu terus membaling dart hingga berjaya meletupkan belon berisi konfeti.
Permainan ini sesuai dimainkan untuk lima orang dalam satu kumpulan.
#12  Ping Pong Dalam Kotak Telur
Kredit gambar: shidotdotcom.blogspot.com
Tiga kotak telur akan diwarnakan di beberapa tempat dengan warna-warna yang berlainan. Setiap pemain hendaklah membaling bola ping pong ke dalam kotak telur. Setiap warna pada kotak telur diberikan markah yang berbeza. Apabila kesemua 12 biji bole ping pong telah dibaling, kira jumlah markah yang diperolehi.
Bahan-bahan:
Tiga kotak telur12 biji bola ping pong Pewarna
#13 Belon Air
Kredit gambar: shidotdotcom.blogspot.com
Permainan ini boleh dimainkan secara berkumpulan dalam bilangan lima hingga tujuh orang. Langkah pertama, belon hendaklah diisikan air. Kemudian dalam barisan, pemain perlu memindahkannya dari satu orang ke satu orang yang lain.
Setiap peserta perlu menjarakkan kedudukan mereka. Kemudian orang di depan perlu membaling belon ke belakang sambil disambut orang dibelakang. Jika gagal, ulang semula langkah ini dari awal.
Bahan-bahan:
BelonAir
#14 Apit Bola
Kredit gambar: rentbranson.com
Setiap kumpulan disertai oleh dua orang. Dalam keadaan saling membelakangi keduanya, bawa bola dari tempat mula hingga garisan penamat. Bola itu tidak boleh jatuh ke tanah, jika tidak peserta perlu mengulanginya semula dari garis permulaan. Kumpulan pertama sampai akan menjadi pemenang.
#15 Tarik Upih
Kredit gambar: Harian Metro
Acara sukaneka yang seterusnya ini ialah permainan tradisional tapi seronok juga kalau dijadikan aktiviti semasa hari keluarga atau acara team building.
Cara bermain ialah dengan seorang peserta menarik pelepah kelapa manakala seorang lagi duduk di atasnya. Maka sesiapa yang sampai dahulu di garisan penamat ialah juara untuk acara sukaneka ini.
Oh ya, selain upih Mama juga boleh menggunakan tikar untuk permainan ini.
#16 Lari Dalam Guni
Kredit gambar: Abdul Hakam Jahidin / Shutterstock.com
Cara bermain acara sukaneka ini sangat mudah. Setiap peserta perlu berlari atau berjalan dalam keadaan kedua-dua kakinya berada di dalam guni. Macam-macam gelagat dapat dilihat pada setiap peserta untuk memenangi acara ini.
Permainan ini sesuai dimainkan secara individu atau berkumpulan dengan bilangan tiga hingga lima orang.
#17 Biskut Gantung
Kredit gambar: skkiandongo.blogspot.com
Pemain perlu makan sekeping biskut atau buah yang diikat pada aras bibir sehingga habis sambil kedua-dua tangannya diikat dibelakang. Acara sukaneka ini boleh dipertandingkan secara individu dan bilangan pemain yang dicadangkan ialah 10 orang. Orang pertama berjaya menghabiskan biskut tersebut akan menjadi juara.
Bahan-bahan diperlukan:
Biskut/ BuahTali
#18 Limbo Kayu
Kredit gambar: Depositphotos
Cara bermain aktiviti sukaneka ini ialah setiap orang hendaklah melepasi palang kayu dengan cara meleding. Ketinggian kayu akan direndahkan selepas semua peserta melewati palang tersebut.
Peserta yang gagal akan dikeluarkan dari permainan. Juara permainan ini ialah pemain yang berjaya melepasi paras palang kayu paling rendah.
#19 Lompat Tikus
Kredit gambar: Twitter
Kalau ikut idea asal lompat tikus ialah peserta perlu melepasi halangan yang dibina oleh dua orang. Halangan yang dibina ialah daripada susunan tapak tapak sahaja.
Namun untuk kita menjadikan permainan ini lebih mencabar, apa kata kita susun tin kosong dan pemain perlu melompat diatas menara tin tersebut.
Jika ada tin yang jatuh maka pemain dianggap gagal. Begitulah seterusnya hingga ada yang melepasi menara tin paling tinggi sekali.
#20 Tiup Bola
Kredit gambar: allfortheboys.com
Aktiviti ini menarik buat Mama Siti. Sebabnya, bola ping pong yang ringan mudah untuk bergerak ke sana-sini. Pemain pula perlu kreatif mencari cara untuk memasukkan bola tersebut ke dalam cawan plastik yang dilekatkan di hujung meja.
Acara sukaneka ini sesuai dimain oleh 2 orang pemain. Pemain yang terawal memasukkan bola ke dalam semua cawan plastik dianggap pemenang.
#21 ‘Move That Hula Hoop’
Idea permainan yang seterusnya ialah aktiviti berkumpulan. Acara sukaneka ini sangat sesuai untuk sesi bina diri atau ‘team building’. Cipta kumpulan dengan bilangan peserta 10 orang.
Kemudian, semua peserta perlu berpegangan tangan. Selepas itu, gelung hula yang diletakkan pada orang pertama perlu dipindahkan ke orang seterusnya hinggalah kembali kepada orang pertama.
Permainan ini hanya memerlukan 10 orang pemain dengan satu gelung hula untuk setiap kumpulan.

Acara sukaneka memang wajar diadakan ketika hari keluarga dan ‘team building‘. Selain memeriahkan suasana, banyak manfaat yang diperolehi ketika melakukan aktiviti-aktiviti tersebut.

Jom cuba pelbagai aktiviti untuk keluarga dan team building yang lain di SINI.


Jangan Ikut Resepi Daging Masak Merah Ni Kalau Tak Nak Kena Puji!

Setiap kali rasa daging masak merah di restoran ala Thai, mesti ahli keluarga Mama Siti puji, sedap katanya. Lebih-lebih lagi kalau dihidangkan bersama-sama dengan kailan ikan masin.
Jauh di lubuk hati Mama Siti, teringin juga nak cuba buat sendiri. Nak cabar diri orang kata. Manalah tahu boleh setanding rasanya dengan masakan kedai Thai.
Tak boleh jadi, kita kena berusaha ni Mama!
Resepi Daging Masak Merah

Resepi oleh: Wan LuQman
Bahan-Bahan
Daging lembu (Direbus)Sos labuDaun ketumbarCiliCili kisarBawang putihSos tomatoSos ciliSos tiramSos ikan
Bahan-Bahan Hirisan
Cili merahBawang besarLada benggalaDaun limau purut
Cara-Cara
#1 Rebuskan daging sehingga empuk bersama-sama dengan sos labu untuk mendapatkan warna merah pada daging.
Kredit gambar: Shopee
#2 Apabila sudah empuk, angkat dan biarkan kering sebelum digoreng dalam minyak panas. Gorengkan daging sehingga permukaan luarnya garing.
Kredit gambar: Wan LuQman
#3 Angkat daging dari dalam kuali dan tunggu sebentar untuk mengurangkan suhu panasnya. Ketika daging sudah agak sejuk, hiris nipis.
Kredit gambar: Wan LuQman
#4 Dengan menggunakan minyak yang sama, tumis bawang putih dan cili padi hingga bawang menjadi kekuningan. Selepas itu, masukkan pula cili kisar dan dua sudu sos tomato, dua sudu sos cili, satu sudu sos tiram dan sedikit air.
#5 Kemudian, masukkan daging yang telah dihiris dan kacau-kacaukan. Apabila masakan mula mereneh, tuangkan satu sudu sos ikan dan sos labu.
Kredit gambar: Wan LuQman
#7 Tanpa tunggu lama, masukkan bahan-bahan hirisan dan gaulkan merata. Tutup api dan hidangkan.
Kredit gambar: Wan LuQman
Tips Resepi Daging Masak Merah
Lebih lama hirisan daging dibiarkan mereneh, lebih meresap rasa masakan ke dalam daging. Bahan-bahan hirisan tidak perlu dimasak lama kerana teksturnya akan layu. Cukup tiga kali gaulan, tutup api dan angkat dari kuali.
Hari ini cuba masak daging masak merah, esok masak kailan ikan masin pula. Lama-lama, suami dan anak-anak pesan menu-menu restoran ala Thai dekat Mama saja.
Wah, pencapaian besar buat Mama. Tahniah Mama Siti ucapkan. Sedikit demi sedikit kita cuba lebih banyak lagi resepi ala Thai yang lain. Mudah-mudahan dapat membahagiakan seisi keluarga.

Mama juga boleh cuba pelbagai resepi lain dengan klik SINI!


Tukang Paip? Nanti Dulu! Cuba 15 Cara Selesaikan Masalah Sinki Tersumbat Sebelum Keluar Modal Besar

Sinki tersumbat selalu buat Mama Siti geram. Bukan pasal melambatkan proses mencuci pinggan sahaja tetapi juga mengganggu pandangan.
Cari punya cari, akhirnya Mama Siti dapat juga senaraikan 15 cara selesaikan masalah sinki tersumbat. Kalau satu tak berjaya, kita cuba cara lain pula kan.
Sebelum itu, nak tahu juga macam mana sinki boleh tersumbat walaupun dah buat langkah pencegahan. Kemudian barulah kita lihat kaedah mengakhiri ‘drama’ sinki tersumbat.
“Mama Siti, Kenapa Sinki Rumah Saya Tersumbat Ya? “
Punca-Punca Sinki Tersumbat

Kredit gambar: Dengarden
#1 Sisa Minyak dan Lemak
Segala jenis makanan yang berlemak dan berminyak berisiko menjadikan sinki tersumbat. Ia akan mengeras di dalam saluran sinki dan lama-kelamaan menjadi mendapan.
#2 Sisa Makanan Pejal
Saiz sisa makanan yang halus sangat mudah memasuki saluran sinki. Saiznya mungkin sedikit tetapi apabila sering berlaku maka akan semakin menimbun.
Akhirnya, pengaliran air terjejas dan sinki tersumbat.
#3 Serbuk Kopi
Serbuk kopi akan terkumpul dan menjadi berat apabila bercampur dengan air. Akhirnya ia tersekat dalam saluran sinki.
#4 Buih Sabun
Minyak ialah komponen dalam pembuatan sabun. Sabun berasaskan minyak selalunya akan berbuih.
Buih akan bertukar kepada cecair dan lama-kelamaan akan mengeras dalam sistem saluran sinki.
#5 Akar Pokok
Mungkin, Mama perlu periksa saluran pembentung. Boleh jadi ia telah dipenuhi akar berselirat. Ataupun, terdapat keretakan pada saluran pembentung dan merosakkan fungsi utamanya iaitu mengalirkan air keluar.
Cara-Cara Selesaikan Masalah Sinki Tersumbat
#1 Baking Soda + Cuka
Kredit gambar: Apartment Therapy
Caranya, tambahkan suku ⅓ cawan baking soda kepada ⅓ cawan cuka dalam satu bekas. Mama perlu cepat-cepat tuangkan campuran itu ke dalam sinki sebaik sahaja buih-buih mulai muncul.
Biarkan ia bertindak balas dengan kotoran selama 10 minit kemudian bilas dengan air panas.
#2 Baking Soda + Garam
Kredit gambar: Reference.com
“Tak ada cuka, tak ada masalah”
Kita boleh juga gantikan dengan garam. ⅓ cawan baking soda dan ⅓ cawan garam hendaklah dituangkan ke dalam air panas. Pastikan semua bahan-bahan itu larut terlebih dahulu sebelum dicurahkan ke dalam saluran sinki.
#3 Garam Kasar
Kredit gambar: Euroni
‘Yang paling mudah dan paling murah’
Mama hanya perlu taburkan garam kasar di dalam saluran sinki kemudian jiruskan dengan air panas. Jadikan sebagai rutin walaupun apabila sinki tidak tersumbat.
#4 Sabun Pencuci Pinggan
Kredit gambar: Nikki’s Plate
Sediakan satu cawan cecair pencuci pinggan, jus limau dan dua liter air panas. Campurkan kesemuanya, lalu tuangkan ke dalam sinki. Gabungan ketiga-tiga bahan itu berupaya menghakis minyak dan lemak yang terperangkap.
#5 Pelocok
Kredit gambar: Multi Trade Building
Kaedah paling asas menyelesaikan masalah sinki bertakung. Kuasa sedutan dari pelocok menghasilkan tekanan air yang menolak kotoran yang terperangkap.
Ulang beberapa kali hingga air dalam sinki mulai surut.
#6 Drain Snake
Kredit gambar: Mr. Rooter
Masukkan hujung dawai dalam saluran sinki. Apabila Mama rasa ada sesuatu yang tersangkut, pusingkan dawai beberapa kali dan tarik perlahan-lahan. Kemudian, bilas saluran sinki dengan air panas.
#7 Pencuci Kimia (Anti Clog)

  @chel_videoo sekarang dh xpyh risau dh paip tersumbat sebab dh ade effective drain cleaner ni🫶. #effective #tiktokshop #trending #viral  ♬ bunyi asal – Nyap tahuk – Zul co selek  ⚡

Cecair kimia bertindak untuk menyingkirkan dan menguraikan sisa kotoran yang ada dalam saluran sinki. Perlu diingat ya Mama, cecair ini bersifat asid. Jadi, jauhkan dari kanak-kanak dan pakai sarung tangan dengan pelitup muka (mask) ketika menggunakannya.
#8 Cecair Peluntur
Kredit gambar: clarke-rush.com
Curahkan cecair peluntur di sekeliling sinki dan saluran sinki. Seterusnya, tuangkan pula air panas menggelegak supaya memperolehi kesan ketara.
Nota: Pastikan cinki dicuci dengan sabun selepas menggunakan cecair peluntur. Bahan peluntur yang tersisa bahaya jika bersentuhan dengan alatan memasak lain.
#9 Claw Drain

  @lawl1et1 masalah rambut tersumbat ni dari dulu lagi sampai sekarang masih ada. #clawdrain #draintools #clogdrainage #clogdrain #clogdraincleaner #unclogthedrain #paiptersumbat #alatpaip  ♬ gorgeous – swiftie🤍

Alat ini berfungsi untuk menarik keluar kotoran yang ada dalam saluran sinki. Caranya adalah dengan palamkan bahagian cakar ke dalam sinki perlahan-lahan. Selepas itu, tekan spring dan tarik sisa makanan yang tersekat.
#10 Air Panas
Kredit gambar: The Spruce
Jerang air panas hingga menggelegak. Sebaik sahaja air panas sudah masak, cepat-cepat tuangkan ke dalam saluran sinki. Air panas bertujuan untuk menanggalkan kotoran yang melekat dalam saluran sinki seperti lemak dan minyak.
#11 Serbuk Pencuci Pakaian
Kredit gambar: HomelyVille
Hanya dua bahan diperlukan untuk menyelesaikan masalah sinki tersumbat. Kita perlukan enam sudu serbuk pencuci dan dua liter air panas. Campurkan semua bahan-bahan tadi dan terus tuangkan ke dalam saluran sinki.
#12 Saring Sisa Makanan

  @duna19841010 This drain basket is pIaced in the middIe of the sink,and tea Ieaves can be poured into it,It is easy to cIean up and does not take up space,and the sink is no Ionger afraid of being bIocked#Drain basket ♬ Pump It – The Black Eyed Peas

Sisa makanan seperti mi sangat mudah jatuh ke dalam saluran sinki. Oleh itu, Mama Siti sarankan agar menggunakan saring makanan sebelum membasuh pinggan dan cawan.
#13 Rutin Pembersihan Sinki
Kredit gambar: Amarco Plumbing
Pertama, tuangkan air panas dalam sinki supaya ianya mengalir dalam saluran sinki di bawah. Kemudian, buka perangkap sinki dan keluarkan kotoran yang mendap di dalamnya.
#14 Pemasangan Paip
Kredit gambar: Express Sewer & Drain
Sistem sinki yang terbaik seharusnya mempunyai perangkap di bahagian bawah. Ini bertujuan agar kotoran yang tidak mengalir ke dalam sistem kumbahan boleh dikeluarkan.
Kotoran dalam perangkap perlu dibersihkan satu kali setiap bulan.
#15 Pemilihan Jenis Sinki
Kredit gambar: Gharbanau
Ingat lagi pada perangkap sinki. Sebenarnya lubang perangkap sinki yang lebih dalam mengurangkan risiko sinki tersumbat.
Perangkap sinki yang dicadangkan ialah berbentuk cawan kerana ianya lebih mudah dibuka dan membuang kotoran.
Kredit gambar: Freepik
Sekarang kita dah tahu sebab-sebab singki tersumbat. Barulah yakin nak buat langkah pencegahan sinki tersumbat. Dengan 15 solusi masalah sinki tersumbat, bolehkan ‘try and error‘.
Harap-harap dalam banyak-banyak tips yang Mama Siti kongsikan ini, ada lah yang berjaya selesaikan masalah sinki rumah Mama. Ini lah masanya nak gilap bakat bertukang kan.

Untuk pelbagai home hacks dan idea dekorasi, klik SINI.


Take Note Mama! 6 Perkara Mama Harus Ingatkan Anak-anak Demi Keselamatan di Dapur

Dapur adalah kawasan rumah yang menghasilkan makan minum kita, penyimpanan stok makanan dan macam-macam lagi. Oleh itu keselamatan sewaktu berada di dapur harus dititikberatkan.
Makanan yang disediakan untuk ahli keluarga haruslah dari sumber yang bersih dan halal. Bagi mak dengan anak kecil, menerangkan keselamatan di dalam dapur adalah wajib demi keselamatan anak-anak kita!
Ini antara perkara yang Mama boleh terangkan pada anak-anak Mama. Psst, ingat, tips ini hanya untuk anak yang sudah besar ya. Untuk yang masih bayi, jauhkan mereka dari kawasan dapur!
6 Perkara Yang Harus Diingatkan Anak-anak Demi Keselamatan di Dapur
1. Sentiasa Minta Izin Pada Orang Yang Lebih Tua

Sentiasa ingatkan si manja untuk dengar cakap mak. Macam-macam kemalangan mudah berlaku terutamanya apabila kita berada di dapur ni.
Jika kita tidak berwaspada, ada risiko rumah terbakar, kecederaan akibat penggunaan pisau atau benda tajam, dan macam-macam lagi.
Oleh itu, ingatkan mereka untuk sentiasa minta izin pada ibu bapa sebelum masuk ke dapur. Jangan ambil remeh tau Mama! Kadang perkara yang simple pun boleh jadi kemalangan seperti mengambil air di dapur.
2. Tanya Jika Boleh Rasa

Kadang-kadang anak kita ni suka je rasa ikut suka hati dia. Oleh itu, ajarkan mereka untuk bertanya sebelum berbuat demikian.
Terangkan pada mereka kenapa ia tidak boleh dan mungkin akan memudaratkan kesihatan. Makanan yang belum dimasak mungkin nampak sedap, sebab itulah ajarkan mereka dan terangkan kenapa mereka tidak boleh rasa begitu sahaja.
3. Basuh Tangan!

Ini merupakan hal yang paling basic. Sebelum mula masak, pastikan tangan sentiasa bersih.
Sebagai ibu bapa, didik anak-anak untuk sentiasa cuci tangan dengan menggunakan sabun setiap kali sebelum dan selepas menggunakan sesuatu atau makan. Tangan yang kecil mungkin membawa lebih banyak bakteria dan kuman.
4. Gunakan Pemegang Periuk Atau Kain Untuk Pegang Periuk Panas

Waktu memasak, periuk, kuali semua panas. Jika tidak memakai apa-apa pemegang, ia boleh menyebabkan tangan melecur.
Mama harus sediakan tuala kecil atau pemegang periuk yang khusus di dapur, yang juga sesuai untuk anak kita demi keselamatan semua.
5. Sambil Masak, Sambil Mengemas

Sambil memasak tu, kemas-kemas juga ya Mama! Bersihkan tumpahan, bekas percikan minyak, alatan yang digunakan untuk memasak sejurus selepas selesai.
Ini untuk mengelakkan dapur kekal berminyak dan menyebabkan kemalangan lain seperti tergelincir atau jatuh. Lagipun, nanti dapur pun dah bersih dan bebas kotoran. Tinggal nak cuci pinggan lepas makan je.
Anak-anak boleh tolong mana yang sesuai dengan mereka.
6. Amalkan Tips Penggunaan Pisau Yang Selamat

Tips mudah yang Mama boleh ajarkan dari mereka kecil adalah menggunakan pisau plastik pada usia awal.
Semakin mereka besar, didik mereka menggunakan pisau plastik yang lebih mesra kanak-kanak. Seawal umur 8 tahun pun dah boleh guna pisau.
Cuma gunakan cara yang betul untuk mengajar mereka. Dengan mengajar anak-anak anda cara yang betul menggunakan pisau, ianya lebih selamat daripada mengajar mereka untuk mengelakkan semuanya bersama-sama.
Amacam Mama? Sekarang dah tahu tips keselamatan sewaktu berada di dapur. Memang tidak dinafikan, banyak kemalangan seperti melecur, terbakar, cedera dan macam-macam lagi yang boleh berlaku sewaktu berada di dapur.
Ajarkan mereka sikit demi sedikit untuk mengelak kemalangan semasa berada di dapur. Jangan ambil mudah ya Mama dan Papa! Selamat mencuba~

Dapatkan lebih banyak tips keselamatan anak-anak di SINI!


20 Klinik Gigi di Bangi Yang Berbaloi & Menawarkan Servis Yang Boleh Dipercayai

Dalam sains forensik, kepentingan gigi sama pentingnya dengan cap jari. Kedua-duanya digunakan untuk mencari identiti individu dalam menyelesaikan misteri sesuatu kes.
Di sekitar daerah Bangi, terdapat beberapa klinik pergigian yang berbaloi untuk dikunjungi. Kebanyakkan ulasan yang Mama Siti dapati melalui Google, rata-rata pelanggan berpuas hati dengan perkhidmatan yang ditawarkan di klinik gigi di Bangi ini.
Bagi penduduk Bangi atau kawasan sekitar, berikut merupakan senarai klinik gigi di Bangi yang berbaloi untuk dikunjungi, lengkap dengan alamat, waktu operasi dan talian untuk dihubungi.
Senarai Klinik Gigi di Bangi, Lengkap Dengan Maklumat Untuk Dihubungi
#1 Klinik Pergigian Halizah Bangi Gateway

Kredit gambar: Facebook
Alamat: No E-1-13, Jalan BG 3B/1, Bangi Gateway, 3B, Persiaran Wawasan, Seksyen 15, 43650 Bandar Baru Bangi, Selangor
Waktu operasi:Isnin hingga Sabtu: 9am-6pmAhad: 9am-1pm
Hubungi: 013-981 5334
Media sosial: Facebook, Instagram & Laman sesawang
#2 Klinik Pergigian Bandar Baru Bangi (Kerajaan)
Kredit gambar: commons.wikimedia.org
Alamat: Persiaran Pekeliling, Seksyen 3 Bandar Baru Bangi, 43650 Bandar Baru Bangi, Selangor
Waktu operasi:Isnin hingga Jumaat: 8am-5pm
Hubungi: 03-8926 9412
Media sosial: –
#3 Klinik Pergigian Hazlina
Kredit gambar: hazlinadental.com
Alamat: 33-G-1, Jalan Medan Pb 1a, Seksyen 9, 43650 Bandar Baru Bangi, Selangor
Waktu operasi: Isnin hingga Jumaat: 9am-9pmKhamis: 9am-5pmSabtu & Ahad: 9am-2pm
Hubungi: 03-8912 1282
Media sosial: Facebook, Instagram & Laman sesawang
#4 Klinik Pergigian Dental Suite Bangi
Kredit gambar: dentalsuitebangi.business.site
Alamat: No 40, Jalan 4/11, Seksyen 4, Bandar Baru Bangi, 43650 Kajang, Selangor
Waktu operasi: Isnin hingga Jumaat: 9am-6pmSabtu & Ahad: 10am-6pm
Hubungi: 03-8912 2819
Media sosial: Facebook, Instagram & Laman sesawang
#5 Klinik Pergigian My Dental Care Bangi
Kredit gambar: Facebook
Alamat: NO 20, Tingkat Satu Jalan Medan Pusat 2C Bandar Baru Bangi, 43650 Bangi, Selangor
Waktu operasi: Setiap hari: 9am-5pmSelasa: Tutup
Hubungi: 012-538 0640
Media sosial: Facebook & Laman sesawang
#6 Klinik Pergigian Syafeera – Bandar Baru Bangi
Kredit gambar: Facebook
Alamat: 1-03, Level 1, Plaza Bangi Perdana, 1, Jalan Gerbang Wawasan 1, Seksyen 15, 43650 Bandar Baru Bangi, Selangor
Waktu operasi: Isnin hingga Jumaat: 9am-5pmabtu & Ahad: 9am-2pm
Hubungi: 011-1123 6211
Media sosial: Facebook & Instagram
#7 Klinik Pergigian Medissa
Kredit gambar: Facebook
Alamat: 2nd floor, Lot 05, 01-03, Jln Medan Pusat Bandar 8A, Seksyen 9, 43650 Bandar Baru Bangi, Selangor
Waktu operasi: Isnin hingga Jumaat: 9am-9pmSabtu & Ahad: 9am-5pm
Hubungi: 03-8928 9304 & WhatsApp
Media sosial: Laman sesawang, Facebook & Instagram
#8 Dr.Smile Dental Clinic
Kredit gambar: drsmile.com.my
Alamat: Jalan 15/1b, Seksyen 15, 43650 Bandar Baru Bangi, Selangor
Waktu operasi: Isnin hingga Jumaat: 9.30am-8.30pmSabtu: 10am-6pm
Hubungi: 03-8920 1093
Media sosial: Laman sesawang & Facebook
#9 Klinik Pergigian Aspirasi (Aspirasi Dental)
Kredit gambar: Facebook
Alamat: 3, Jalan 7/1b, Seksyen 7 Bandar Baru Bangi, 43650 Bandar Baru Bangi, Selangor
Waktu operasi: Isnin hingga Sabtu: 9am-9pmAhad: 9am-6pm
Hubungi: 013-949 5496
Media sosial: Facebook & Instagram
#10 Klinik Pergigian Dentabay Bangi
Kredit gambar: Facebook
Alamat: G-53A, Jalan 8/35, Seksyen 8, 43650 Bangi, Selangor
Waktu operasi: Isnin hingga Jumaat: 9.30am-6.30pmSabtu & Ahad: 9am-3pm
Hubungi: 011-1194 1046
Media sosial: Facebook & Instagram
#11 Klinik Pergigian Qaseh
Kredit gambar: mekonie.com
Alamat: No. 21-GF, Seri Bangi, Jalan 8/35, Seksyen 8, 43650 Bandar Baru Bangi, Selangor
Waktu operasi: Setiap hari: 9.30am-5.30pm
Hubungi: 03-8912 7609
Media sosial: Laman sesawang, Facebook & Instagram
#12 Klinik Pergigian i-Smile
Kredit gambar: Facebook
Alamat: 8, Jalan Medan Pb 1, Seksyen 9, 43650 Bandar Baru Bangi, Selangor
Waktu operasi:Isnin hingga Jumaat: 9am-5pmKhamis: 9am-12pmSabtu: 9am-1pm
Hubungi: 03-8926 6577 & WhatsApp
Media sosial: Facebook
#13 Klinik Pergigian Musfirah
Kredit gambar: Facebook
Alamat: No. 2-1, Jln 8/36, Seksyen 8, 43650 Bandar Baru Bangi, Selangor
Waktu operasi:Isnin hingga Jumaat: 9am-9pmSabtu & Ahad: 9am-5pm
Hubungi: 018-232 3790
Media sosial: Facebook, Instagram & Laman sesawang
#14 Klinik Pergigian ESAE
Kredit gambar: klinik-pergigian-esae.business.site
Alamat: B-1-5, Block B, Jalan Ostia Utama, Ostia Bangi Business Avenue, 43650 Bandar Baru Bangi, Selangor
Waktu operasi: Setiap hari: 9am-6.30pm
Hubungi: 03-8920 0923
Media sosial: Facebook & Laman sesawang
#15 Klinik Pergigian U.n.i Dental Bandar Baru Bangi
Kredit gambar: Facebook
Alamat: No 38A, Jalan 7/7A, Seksyen 7, 43650 Bandar Baru Bangi, Selangor
Waktu operasi: Isnin hingga Jumaat: 9am-9pmSabtu & Ahad: 10.30am-5.30pm
Hubungi: 010-871 9734
Media sosial: Facebook
#16 Klinik Pergigian Alan Adlan
Kredit gambar: Facebook
Alamat: 3A, Tingkat, 1, Jalan 6/7b, Seksyen 1, 43650 Bandar Baru Bangi, Selangor
Waktu operasi: Isnin hingga Jumaat: 9am-9pmSabtu:9am-5pmAhad: 9am-3pm
Hubungi: 03-8926 1697
Media sosial: Facebook
#17 Dental Valet @Bangi
Kredit gambar: dentalvalet.com.my
Alamat: 8-15, 01, Jalan Medan Pb 7A, Seksyen 9, 43650 Bandar Baru Bangi, Selangor
Waktu operasi:Isnin hingga Jumaat: 9am-9pmSabtu & Ahad: 9am-5pm
Hubungi: 03-8920 9611
Media sosial: Laman sesawang, Facebook & Instagram
#18 Klinik Pergigian Dentes
Kredit gambar: Facebook
Alamat: No 10, Jalan 4/12a, Seksyen 4 Tambahan, 43650 Bandar Baru Bangi, Selangor
Waktu operasi: Selasa hingga Ahad: 10am-7pm
Hubungi: 019-908 3143 & WhatsApp
Media sosial: Facebook
#19 Dentreat Dental Clinic
Kredit gambar: dentreathq.com
Alamat: B-G-05, Street Mall Bangi Gateway Jalan Gerbang Wawasan 1, Bangi Gateway, Seksyen 15 Bandar Baru Bangi, 43650 Kajang, Selangor
Waktu operasi: Selasa hingga Jumaat: 10am-6.30pmSabtu & Ahad: 10am-5pmIsnin: Tutup
Hubungi: 016-620 3912
Media sosial: Laman sesawang, Facebook & Instagram
#20 Love Dental Care
Kredit gambar: Facebook
Alamat: Jalan 7/7a, Seksyen 7 Bandar Baru Bangi, 43000 Bandar Baru Bangi, Selangor
Waktu operasi: Isnin hingga Jumaat: 9am-9pmSabtu: 10am-3pmAhad: 10am-1pm
Hubungi: 03-8912 2984
Media sosial: Facebook & Instagram

Klinik pergigian di daerah Bangi banyak yang menawarkan servis scalling, cabutan dan braces. Datang ke klinik yang dipilih dan jangan lupa buat temujanji terlebih dahulu terutamanya bagi kes-kes buat kecemasan.

Lihat senarai klinik gigi dan pusat perubatan di negeri lain DI SINI.


Resepi Nasi Tomato & Ayam Masak Rose Yang Cukup Sedap Dan Popular!

Resepi nasi tomato yang Mama Siti kongsikan ini sangat ringkas tetapi dapat menepati selera Mama sekeluarga. Ia sangat enak dimakan bersama ayam masak rose dan jelatah. Menu ini begitu popular sehingga sering menjadi pilihan semasa majlis keraian dan perayaan.
Selain itu ia turut dijual di semua tempat seperti restoran, pasar malam, pasar pagi dan gerai-gerai ditepi jalan. Semua bahan yang diperlukan untuk memasaknya sangat mudah untuk disediakan dan juga tidak mengambil masa yang lama untuk disediakan.
Mama boleh ikut panduan resepi di bawah ini untuk mengetahui cara mudah memasak nasi tomato dan ayam masak rose yang sangat sedap. Jom cuba!
Resepi Nasi Tomato dan Ayam Masak Rose Yang Mudah

Kredit gambar: Facebook @MAHN
Bahan-bahan
3 cawan beras basmathi3 kuntum bunga lawang1 batang kulit kayu manis3 biji bawang merah (dihiris)1 inci halia (dihiris)1 biji bawang besar (dikisar)1/2 cawan susu cair3 sudu besar tomato puri3 sudu besar sos tomato1 helai daun pandan4 cawan air1 sudu pati ayamMinyak masak
Cara-cara
#1. Mula-mula masukkan minyak secukupnya ke dalam kuali.
Kredit gambar: Facebook @MAHN
Setelah minyak panas tumis bawang merah, halia yang telah dihiris, bunga lawang, kulit kayu manis sehingga berbau harum.
#2. Tumis sehingga kesemua bahan menjadi sedikit garing.
Kredit gambar: Facebook @MAHN
Apabila tumisan tadi sudah garing, masukkan bawang besar yang sudah dikisar halus. Masukkan juga daun pandan yang telah disimpul kemas.
#3. Selepas itu, masukkan cili kisar dan tumis sehingga pecah minyak.
Kredit gambar: Facebook @MAHN
Masukkan 3 sudu besar sos tomato dan tomato puri. Kacau sebati baharulah dimasukkan beras basmathi yang telah direndam selama 30 minit terlebih dahulu.
#4. Gaul beras supaya sebati lalu masukkan beras tadi ke dalam periuk elektrik.
Kredit gambar: Facebook @MAHN
#5. Tambahkan 4 cawan air dan setengah cawan susu cair. Masukkan juga dua sudu serbuk pati ayam bagi menggantikan garam.
Kredit gambar: Facebook @MAHN
#6. Setelah nasi masak, biarkan seketika. Apabila nasi sudah sejuk, kacau nasi tersebut dengan perlahan.
Resepi Ayam Masak Rose
Kredit gambar: Facebook @MAHN
Bahan-bahan
1/2 ekor ayam (dipotong kecil)Bawang (dikisar)Halia (dikisar)Serai (dikisar)4 sudu air mawar1 helai daun pandan3 sudu besar sos tiram3 sudu besar sos tomatoMinyak masak
Cara-cara
#1. Pertama sekali tumis bahan kisar sehingga naik bau dan masukkan cili kisar. Masukkan daun pandan yang telah disimpul.
Kredit gambar: Facebook @MAHN
#2. Seterusnya masukkan dua sudu sos tiram dan tiga sudu sos tomato.
Kredit gambar: Facebook @MAHN
Setelah itu, masukkan pula empat sudu air mawar diikuti dengan gula secukup rasa.
#3. Kemudian Mama tuangkan sedikit air dan masukkan kesemua ayam yang telah digoreng terlebih dahulu.
Kredit gambar: Facebook @MAHN
Masukkan pula bawang besar yang telah dihiris bulat, kacau rata dan biarkan seketika.
#4. Hiaskan dengan daun sup dan bawang goreng semasa menghidang.
Kredit gambar: Facebook @MAHN
Semoga perkongsian resepi ini dapat membantu Mama memasak nasi tomato dan ayam masak rose yang ringkas tetapi sangat sedap untuk keluarga tersayang.  Jom mama cuba resepi ayam percik dan resepi daging masak merah pula!

Jom lihat pelbagai resepi menarik yang lain di SINI!